text:
Aspetta e spera
Commedia in tre atti di
RENATO FIDONE
Anno 2002
Personaggi
DON ANDREA ARTALE, professore
SANTUZZA, cameriera
AITINA, sposina
DONNA TERESA VERDESCA, vecchia padrona di casa
DONNA SARA ARTALE, sorella del professore
PADRE MARIANO ARTALE, fratello del professore, sacerdote
DON NINU RESTIVO, sensale
NILUZZU RESTIVO, figlio di don Nino
CORNELIO PAZIENZA, marito di Aitina
CAV. ALFIO SPANO’, Podestà
Prefazione
Ogni riferimento a fatti, a persone o nomi, è puramente casuale e dettato dalla fantasia dell’ Autore
La commedia “Aspetta e…spera “ di Renato Fidone, è tutelata dalla SIAE. Si diffida chiunque apporti all’Opera parziali o sostanziali modifiche senza l’autorizzazione dell’Autore
– Renato Fidone – Socio SIAE – Sez. D.O.R. – n° 68330 di posiz. Categ. Autori
PRIMO ATTO
La scena rappresenta lo studio del prof. Andrea Artale. L’abitazione è l’esatta mettà di un appartamento situato al primo piano di un vecchio fabbricato, al centro della città. I due appartamenti hanno un unico portone d’ingresso, al piano terra, dove è allocato il Bar Italia. La comune sul fondo funge da corridoio che conduce a destra per chi guarda, verso l’uscio, e a sinistra nella zona interna dell’abitazione. Una scrivania trova posto alla sinistra della scena, una poltrona modesta, scaffali con dei libri antichi, un divanetto, qualche sedia. Il professore Artale è immerso nella lettura di un libro. La sua età si aggira sui 50 anni. E’ poco curato, ha un paio d’occhiali dai vetri rotondi, con la barba lunga e la giacca da camera. In mano ha un grosso sigaro spento che sulla scena non accenderà mai, tranne che alla fine della commedia, all’ultima battuta.
All’aprirsi del sipario la luce è fioca ed è quella che traspare da una finestra a destra della scena. Sono le cinque del pomeriggio.
****************************************
DON ANDREA
( intento a leggere un libro, così come fa ogni pomeriggio a quell’ora, da diversi anni; ma dopo qualche attimo di silenzio, arriva come una furia dal fondo a sinistra, Santuzza, la cameriera, che lo distrae con i suoi discorsi; è sui 35-40 anni, ancora piacente, ma veste in modo sciatto, nutre un certo affetto verso don Andrea che, però, non ricambia )
SANTUZZA
(rivolta a don Andrea, acida…) Ca se nun fussi pirchì è na vecchia nzipita, ci pigghiassi l’occhi e c’i mintissi d’arreri a testa…! Brutta, pezzu di vipara e mprugghia cristiani…egoista! Cchi ci pari giustu ca ppà rrobba…
DON ANDREA
(prendendole le mani con forza) Zittiti…zittiti, sparrittera, ucca di vilenu. Hai na lingua cchiù longa di mpisci spata. Muta statti, botta di sangu!!
SANTUZZA
Chi cci pozzu fari si cosi storti nun ni pozzu vidiri? Chissi sunnu supirchiarii…Chissi sunn…( don Andrea le tappa la bocca con una mano )
DON ANDREA
Ci a finisci, si o no? A mia cchi’ cosa mi cunti? Cchi c’entru iu nta stì mbbrogghi? Affari suoi sunnu. Tu pensa ppì tia e nun ti pigghiari iatti a pilari.
SANTUZZA
Vossia dici accussì pirchì nun nn’avi cori. Se iu avissi l’armu…
DON ANDREA
( sorridendo ) Cchi cosa facissutu, sintemu?
SANTUZZA
Appoi ci u facissi vidiri iu cchì ci facissi! Nn’avissi beddi testi d’aggiustari! (riferendosi a quella del professore, poi con rassegnazione ) Ma u Signuruzzu…
DON ANDREA
Lassa stari u Signuruzzu. T’haiu dittu di pinsari e fatti toi…
SANTUZZA
Parrari ccù vossia è comu parrari ccò muru. Quannu appoi si metti nmezzu cummina cchiù disgrazzi ca giuvamentu. Nun s’avi a scurdari quannu fu di don Cicciu Naschi Lurdi…
DON ANDREA
(seccato) Ppì carità…’ppì carità, nun pigghiari stu discursu! (fra se) Matri Santa, ccuminciau ccù don Cicciu Naschi Lurdi, e ora quannu a finisci?
SANTUZZA
Sissignura, ca se nun nn’era ppì vossia ca mi scunzava l’opira, accamora fussi bedda maritata ccù na para di figghi…
DON ANDREA
Nu beddu matrimoniu avissutu fattu . Ti consumavutu a vita, figghia mia. Era picca scansafatichi e poi…poi (dicendo una bugia) mi pari ca dissi che… non eri il suo tipo!
SANTUZZA
(su tutte le furie) Comu…comu? Ma chi ci stati ncucchiannu, prufissuri? Fui iu ca ci dissi ca nun vi vulìa lassari…ca doppu 15 anni di servimentu non me la sentivo di lassarivi…’Nveci cchì successi? Mi lassau iddu! Cchi bellu guadagnu ca ci fici!
DON ANDREA
E io ti sono riconoscente e ti dicu puru ca ti vogghiu macari beni, comu mpatri voli beni a na figghia…
SANTUZZA
E iu di ssù beni nun nni vogghiu. ( risentita )
DON ANDREA
( non avendo sentito bene) Chi dicisti, Santuzza?
SANTUZZA
Quannu nun ci cummeni nun ci senti, è veru? ( spolverando rabbiosamente col piumino)
DON ANDREA
Ma cchi hai? Cchi vai pinsannu? Mi vuoi fari sturiari?
SANTUZZA
Cchi haiu? Ccu quali facci mi diciti ca mi vuliti beni comu a na figghia?
DON ANDREA
Ma pirchì, comu ti vogghiu beni?
SANTUZZA
Ah, si? Siti nu beddu munzugnaru! Quannu fu di don Cicciu Naschi Lurdi, vi ricurdati? (scuotendolo per la giacca da camera) Quannu iu eru ccà valigi pronta, ammezzu a stanza, vui cchi mi dicistuvu?
DON ANDREA
( fingendo di non ricordare ) E ccù s’u ricorda?
SANTUZZA
Ah, nun v’u ricurdati!! Allura v’u ricordu iu! Mi dicistuvu ( simulando la voce del prof.) : “Santuzza…Santuzza bedda, nun mi lassari ppì ssù chiaccu i furca. Chissu ti cunsuma a vita! Santuzza, se vuoi nmaritu ppì forza, ti spusu iu! ( il professore che stava distrattamente sfogliando un libro si ferma…)
DON ANDREA
Iu ti dissi accussì? Mah!!
SANTUZZA
Ma aviti na bella facci tosta!! ( gli tira il piumino e scappa via per il fondo a sinistra)
DON ANDREA
A curpa è mia, ci haiu datu troppa confidenza, devo allargare, devo allargare…’Cchi voli chista di mia? Cchi cosa s’ha misu ntesta, chista? Nun nn’è ancora nata chidda ca mi deve incastrare!! Sulu, vogghiu stari sulu! Quannu poi sugnu vecchiu rachiticu e fora di testa…Ppppà….’Ncorpu di pistola ntesta e via!! ( riprendendo a leggere; silenzio intorno, dal fondo a destra appare Aitina, incinta di qualche mese, che timidamente si affaccia nella stanza cercando del professore…)
AITINA
(timidamente, chiamando il professore) Prufissuri…prufissuri…( don Andrea ha un sussulto…)
DON ANDREA
( visibilmente urtato ) Cu è? Avanti…avanti…ca oggi nun nn’è cosa! ( chiudendo il libro sgraziatamente )
AITINA
Don Andrea, chiffà u disturbu. Se u disturbu mi nni vaiu! (timida)
DON ANDREA
Disturbu…disturbu…Oramai si ccà, è inutili ca fai a pietosa. Dimmi cchiuttostu cchì vuoi, c’haiu cchi fari. Forza…
AITINA
(timidamente) Don Andrea, lei u sapi pirchì a zia Teresa mi teni ccà ccù idda, a mia e a mè maritu, Corneliu?
DON ANDREA
Ppì faricci cumpagnia, immaginu? Alla sua età chi cosa putissi aspittari, sulu a morti. Avendo una nipote e il marito in casa si sente più tranquilla, o no? ( dal fondo di sinistra appare Santuzza entrando con circospezione )
SANTUZZA
(decisa) Aitina, se nun ci u dici tu, parru iu!!
DON ANDREA
Ancora tu? Cchi ci fai ancora ccà? U sai ca se ti trova ccà donna Teresa, senza fari nenti, s’a pigghia ccù mia e nun mi lassa mpaci…
SANTUZZA
E chi mi fa? Mi nni manna?
DON ANDREA
Ti nni manna a tia? E se nni manna a tia, ccù mia cu ci cummatta. Vuoi ca mi nni vaiu all’ospiziu? Vuoi chissu? Unni a truvamu na casa accussì, vicinu a scola, comoda, ccù picca sordi? E poi, Santuzza, i patti quali erunu? Tu putevi stari a condizioni ca badavi a mia e a idda e ristavutu schetta.
SANTUZZA
Certu, na speci di cammarera a vita, senza contributi, senza marchi, senza mancu dirimi grazi!
DON ANDREA
Ti pago io, nun ti basta?
SANTUZZA
Va beni, lassamu stari a mia ca sugnu strana, ma Aitina è so nuputi, pirchì a teni comu na schiava, m’ù voli spiegari?
DON ANDREA
Ma chi ci stai ncucchiannu, quali schiava? Di prucchiusa pozzu diri ca è prucchiusa, ma addirittura a trattari na niputi comu na schiava…Nun diri i soliti fissarii, Santuzza!!
SANTUZZA
Ah, si? Allura u voli sapiri questa povira disgraziata come è costretta a vivere a casa di sua zia? Aitina, parra tu!!
AITINA
( titubante ) Santuzza…lassa stari…
DON ANDREA
Ora a parrari, sinnò cchi vinisti a fari? Forza, sfoghiti!
AITINA
Don Andrea, m’affruntu.
SANTUZZA
Avanti, Aitina, cunticci a don Andrea tutti cosi, ca iddu sà chiddu ca a fari!
DON ANDREA
(allarmato) Cchi sacciu…’cchi sacciu iu, vidi chiddu ca a fari e sbrighiti ca se veni a vecchia ni nni manna a tutti sutta o ponti!!
AITINA
Don Andrea, quannu mè zia mi dissi ca mi dava na manu a mia e Corneliu, ci dicu a virità, nun mi parsi veru. Mè matri mi aveva descritto sempre la zia comu na pirsuna scontrosa, solitaria, avara, che mai aveva dato una mano ai parenti più stretti, mancu a mè matri, quannu morsi mè patri di tifu e ristammu suli senza nuddu.
DON ANDREA
La descrizione che tua madre ha fatto di tua zia è conforme all’originale, te lo posso garantire.
AITINA
Sei misi fa, appena sposata, vinni a mè casa, e mi dissi che lei voleva cambiare la sua vita, che confessava di aver trattato male mia madre, che voleva riparare alle maleazioni fatte nei nostri confronti e che voleva che io a mio marito ci trasferissimo a casa sua.
DON ANDREA
Bene, no?
SANTUZZA
Aspittati, prima di dari sentenzi! Continua, Aitina!
AITINA
Aveva posto, però delle condizioni.
DON ANDREA
Quali?
AITINA
Avevumu a dormiri spartuti ccù mè maritu e non dovevamo avere figli per almeno cinq’anni!!
DON ANDREA
( rimanendo allibito ) Ma nun ci pozzu cridiri, Aitina? Chisti nun sunu condizioni, chisti sunu cattiveri, sopprusi, pazzii…E tu chi facisti…?
AITINA
Don Andrea, vi confesso che questa sistemazione ci fece comodo. Cornelio aveva trovato un posto come cassiere al bar Italia, propriu cc’assutta, una bella paga e…
DON ANDREA
(imbarazzato) …e col fatto di …si, insomma…di dormire…(soggetto “separati”)
AITINA
Non ce l’abbiamo fatta…
DON ANDREA
E…si capisce…
SANTUZZA
(allusiva) Cchi ci capiti vui?
AITINA
Ogni tantu…di notti…comu e latri, don Andrea…comu e latri…(imbarazzata)
DON ANDREA
( disorientato ) Certu, di notti…comu e latri…Cosi da pazzi…
SANTUZZA
Continua, Aitina, cunticci tuttu.
DON ANDREA
Ancora ci nn’è??
AITINA
Sugnu ncinta, di tri misi!!
DON ANDREA
Certu, di notti…comu e latri…( ripensandoci, scandalizzato ) Comu sì?
AITINA
Sugnu ncinta di tri misi
DON ANDREA
Ma comu si potti verificari? ( ingenuamente )
SANTUZZA
Ma cchi ddummanni idioti!! ( il prof.non la sente )
AITINA
(ingenuamente) Scivilai, prufissuri!!
DON ANDREA
Certu, di notti, o scuru, nun vidisti unnu mintevutu i pedi e…scivilasti…Corneliu ppì nun ti fari cadiri ti pigghiau… La carne è debole e a pagghia vicinu o fuocu sbampa!! Ahhhhh! ( sospirando profondamente) Figghia mia, dovevate stari attenti…Cu a senti ora a chissa…(riferito a donna Teresa Verdesca)
SANTUZZA
A carni, a pagghia, u fuocu…Dovevate stare attenti…A vui vi pari facili…’Cchi nni sapiti…
DON ANDREA
E tu cchi nni sai, bisbetica? L’hai fattu mai nfigghiu tu?
SANTUZZA
E comu u fazzu, sula? Ci voli nmaritu, picciottu e beddu, e finu a quannu staiu ccù certi vecchi pozzu stari frisca…(allusiva)
DON ANDREA
Lassamu perdiri, và, ca è megghiu ppì tutti. Dunchi, figghia mia, cc’haiu a fari, accurzamula?
SANTUZZA
Ma comu cc’aviti a fari? La dovete convincere, nò?
DON ANDREA
Cunvinciri a ssà testa di trunzu? Na parola!! ( si ode la voce di donna Teresa che cerca Santuzza)
VOCE f.c.
(Don Andrea ha un sussulto di paura) Santuzza, unni si?
DON ANDREA
Matri Santa, prestu, vativinni. Forza…forza!! ( le due donne via dal fondo a destra, mentre Don Andrea si affaccia dalla finestra…) Donna Teresa, cchi c’è cosa? Cc’aviti bisognu?
VOCE f.c.
Prufissuri staiu vinennu, che vi devo parlare!
DON ANDREA
(Confuso) Maronna mia, spiramu ca u cori, oggi, l’avissi rimuddatu. ( va a sedersi sulla poltrona aspettando donna Teresa Verdesca che entra dal fondo con grande disinvoltura e decisa a dare battaglia; vestita con cura, è sulla settantina, età che porta con grande signorilità; ha un carattere molto forte e duro, di un’avarizia indicibile; don Andrea per non farsi intimidire incomincia lui la prima mossa…) Donna Teresa, Santuzza vinni nti mia ppì dirimi che fra non molto delle persone devono venire a farmi visita e nello stesso tempo ha dato una sistemata nella camera, come suo dovere, ecco tutto.
DONNA TERESA
Vossia si facissi u prufissuri ca di fari l’avvocatu nun nn’è cosa! A vossia a chiacchira ccì piaci e a idda cchiù di vui e quannu vi iunciti pirditi matinati sani, questa è la verità.
DON ANDREA
Nun ci rispunnu pirchì a cumpatisciu, data l’età e ci portu rispettu!
DONNA TERESA
Bravu, vossia sempri mi l’ha purtari, pirchì ci pozzu veniri soru granni…
DON ANDREA
Dicimu matri…
DONNA TERESA
Soru…
DON ANDREA
Matri…
DONNA TERESA
(con maggior impeto) Ci dissi…
DON ANDREA
( cercando di calmarla )…soru! Va beni ppì soru. ( fra se ) Diu ni scanza!! Una mi basta!!
DONNA TERESA
A propositu di frati e soru, vostru frati u parrucu avi assai ca nun scrivi’?
DON ANDREA
Quinnici iorna.
DONNA TERESA
E vostra soru?
DON ANDREA
Se mancu sapi leggiri, figuramini a scriviri. Ma chi mi stati facennu l’interrogatoriu?
DONNA TERESA
No, ppì carità. Nel caso in cui voi dovevate rispondere a qualche lettera dei vostri fratelli, mi ci davate i saluti e i ringraziamenti…
DON ANDREA
Mè frati u parrucu vi dissi quarchi missa?
DONNA TERESA
Nca quali!! Tempu fa, vostra soru mi fici veniri un tiziu c’aveva bisognu di sordi pristati. Ci detti ducentuliri, col pattu che me li doveva riconsegnare intra un anno…
DON ANDREA
Senza interessi?
DONNA TERESA
Senza interessi? Ma cchi siti pazzu? Ci ho fattu un trattamentu di conoscenti…Ci ho fatto pagare solo il 10%…
DON ANDREA
Nta l’annu…!!
DONNA TERESA
Ma quantu siti ingenuo. O misi, scunchiurutu ca siti!!
DON ANDREA
Minchia!
DONNA TERESA
Comu dicistuvu?
DON ANDREA
( con intenzione ) Dissi minchia!!! Ora capisciu pirchì vi chiamati Verdesca…
DONNA TERESA
Cchi vuliti diri?
DON ANDREA
La Verdesca appartiene alla famiglia degli squali, i più feroci e vui siti peggiu di nu squalu, siti na sagnetta!!
DONNA TERESA
Vi mintiti a fari u moralista ccù mia, ma finitala, comu se nun vi canuscissi. E poi i rischi li devo correre io…E se chissu i sordi nun mi duna cchiù? Mi turnati vui? Ddummannatici a vostra soru a quantu ci duna, idda è cchiù prattica di mia!!
DON ANDREA
Affari suoi sunnu! ( dal fondo entra Santuzza con due tazze di caffè su un vassoio; il prof. Con decisione…) Ti poi purtari, u cafè m’ù purtau donna Teresa, bellu amaru e carrucu!!
SANTUZZA
Ma iu u fici…
DON ANDREA
( c.s.) Ti dissi ca nun ci nn’è di bisognu!! E la prossima volta aspetta i miei comandi!! ( Santuzza incredula, si riporta il vassoio con i due caffè; donna Teresa guarda incredula la scena, non ha parole) Dunchi, parramu di cosi seri! Comu si trova vostra niputi Aitina?
DONNA TERESA
E comu mai tuttu stu interessamentu ppì mè niputi? Cchi siti u so prutitturi?
DON ANDREA
Voli diri ca haiu interessi.
DONNA TERESA
Mè niputu ntà mè casa fa la regina, e so maritu è…
DON ANDREA
…’u re i coppi…!!! Nun diti fissarii, donna Teresa, sacciu tuttu e vi dicu sulu na cosa: chiddu ca stati facennu è una cosa troppu gravi…troppu sporca…Vi dovreste vergognare!!! ( donna Teresa è su tutte le furie…) Una nipote, a figghia di vostra soru morta doppu tanti dulura, sposina frisca, costringerla a farivi a serva, oltri a tutti l’umiliazioni ca cci fati subiri…
DONNA TERESA
Cchi ci manca…’cchi nnì sapiti vui ca parrati a matula…Nun ci prummisi ca ci lassu tutta a robba!
DON ANDREA
E l’attu? Ci u facistuvu l’attu?
DONNA TERESA
A iaddina si spinna quannu è morta!! Cchi vi paru babba? Attu, nisba!! Se ci fazzu l’attu, a matina appressu mi ettunu fora, e no mio caro prufissuri!
DON ANDREA
Cchi fimmina terribili!
DONNA TERESA
Doppu tutta sta discussioni, iu vulissi sapiri unni vulissivu iri a sbattiri.
DON ANDREA
V’a facistuvu a cumunioni?
DONNA TERESA
Si capisci, comu ogni matina e setti.
DON ANDREA
E ci u cuntastuvu o cunfissuri ca a vostra niputi a faciti dormiri spartuta di sò maritu…
DONNA TERESA
Chisti nun sunnu cosi ca ponnu cuntari o cunfissuri. Il nostro è stato un patto, un patto e basta!
DON ANDREA
(su tutte le furie e con grande impeto) Ma cchi pattu e pattu!! Sti patti nun si ponnu fari fra persone civili di buon senso. Sunnu maritati? Vossia mi rispunni? Mi rispunnissi, sangu di la marina. Sunnu maritati, si o no??
DONNA TERESA
( remissiva e con il capo chino ) Si!!
DON ANDREA
E allura, santu Diu, pirchì nun ponnu dormiri assemi? Cchi mali c’è?
DONNA TERESA
A casa sua, non nti mia!!
DON ANDREA
E putissi sapiri pirchì, fimmina diabolica?
DONNA TERESA
Pirchì appena fannu u primu figghiu, nni sduvacunu unu l’annu, comu e iatti. Ah ora ci fazzu a cuva a mè casa! Foddi sunnu, pazzi di manicomiu!! Ma, chiuttostu, a vui cu vi ccì misca? Pirchì tuttu stu interessamentu?
DON ANDREA
(preso alla sprovvista) Io…io…c’entru pirchì…pirchì…pirchì nun pozzu vidiri ì cosi storti…eccu!!
DONNA TERESA
Bravu, ora vi dununu a medaglia. Quantu mi nni vaiu sinnò mali finisci, và!
DON ANDREA
Prima ca v’inniti, vi dovrei dire un’ultima cosa…Sempre se avete il tempo e la pazienza di ascoltare…( incuriosendo donna Teresa , nel frattempo entra di nascosto Santuzza che rimane quasi nascosta a sentire quello che dicono )
DONNA TERESA
Sbrigativi ca haiu cchì fari.
DON ANDREA
( schernendosi ) Nenti d’importanti…sciocchezze…Vi volevo solo dire che vostra nipote…è incinta di tre mesi!!! ( come una pugnalata nel petto di donna Teresa, Santuzza gioisce in silenzio )
DONNA TERESA
Comu?
DON ANDREA
Vicinu Milanu!! Incinta…incinta…( soggetto pancia )
DONNA TERESA
( sbiancando in volto ) Nun po’ essiri! Nun po’ essiri, vui siti pazzu!
DON ANDREA
( con grande semplicità ) Dici ca era o scuru e…scivilau…Corneliu ppì nun a fari cadiri a pigghiau…
DONNA TERESA
Chisti sunnu cosi ca vi stati nvintannu vui, ora videmu! ( fa per andare )
DON ANDREA
Ah, un’altra cosa, se ci fati qualchi schigghiu, o aviti malintenzioni nei suoi confronti vi denunziu e carabinieri ppì usura! M’haiu spiegatu, signorina Verdesca!
DONNA TERESA
Nun chiamatimi signorina…
DON ANDREA
Non è che siete sposata, eh! L’appellativo “Donna” tocca alle signore ccù tantu di maritu…( con odio ) Voi siete solo una zitella…ca nun avi nessuna spranza di spusarisi, grazie a Diu!
DONNA TERESA
E vui cchi spranza aviti? Siti comu o sucarru stutatu c’aviti sempri nta ucca, na cosa morta, spenta!
DON ANDREA
Nun vi pigghiati pena, stu sucarru u vogghiu teniri stutatu, quannu u viditi addumatu, voli diri ca a cosa è fatta. Iu haiu ancora 52 anni e vui 70. Non per fare paragoni…ma è megghiu ca v’inniti e vi luvati davanti l’occhi miei. ( come un fulmine esce dalla comune; subito dopo compare Santuzza e assesta un grosso bacio al prof. che rimane di stucco) Ma..ma tu si pazza…pazza di catina. Ma cchì fai? Cchi ti niscerru i sintimenti? Se ti vidìa qualcunu? ( va a chiudere la finestra, poi si accascia sulla poltrona )
SANTUZZA
Cchì mali c’è? Mi vinni d’ò cori! Ci cantastuvu a carta Gibiliana!!
DON ANDREA
( ancora imbambolato per il bacio ) Comunchi…comunchi…nun sunnu cosi ca si fannu, specialmenti a na pirsuna di na certa età… ( riferendosi alla sua )…bisogna stari attenti o cori…
SANTUZZA
( equivocando ) Na certa età? Ma vuliti schirzari? Chissa cori nun nn’avi. Haiu tortu o ragiuni? (rivolta al prof.)
DON ANDREA
( c.s. ) Comu dici, Santuzza?
SANTUZZA
Vi sintiti bonu? Siti ggiarnu comu nlinzuolu! ( gli accarezza la testa mentre lui le allontana la mano, poi ancora qualche carezza e lui come prima; così per tre volte…poi il prof. imbarazzatissimo….)
DON ANDREA
Mi…mi…stai facennu veniri nchiuritu!! ( spostandole con forza la mano )
SANTUZZA
Maronna mia, cchi siti. E cchi vi staiu facennu? A virità è ca nun ci siti abituatu e carizzi, cchi malu c’è! ( con malizia ) Nun mi dicistuvu ca mi vuliti beni comu a na figghia? E iu comu a na figghia vi fazzu i carizzi…
DON ANDREA
( c.s. ) Va beni…va beni…Ma a mia u chiuritu sempri u stissi mi veni.
SANTUZZA
Chissu è pirchì u sangu si movi e vi acchiana nta testa ccù na forti prissioni…
DON ANDREA
( non potendone più , si alza ) Ora basta! Mi vaiu a dari na lavata ccù l’acqua frisca ca è megghiu! ( mentre fa per uscire a sinistra…)
SANTUZZA
Vi vulìa diri ca ci sunnu visiti ppì vui…
DON ANDREA
Falli trasiri e dicci di aspittari. Ntantu facci cumpagnia tu…
SANTUZZA
Ma iu cchì cci pozzu diri?
DON ANDREA
Ma cchì nni sacciu? Fai chiddu ca voi, iu vaiu e tornu. ( esce per la sinistra)
SANTUZZA
Ma tu a vidiri comu mi lassau nte mprogghi. Ora cchì cci dicu a chisti…mah! ( esce sul fondo a destra, poi si sente chiamare…) Avanti…avanti…accomodatevi…( entra Santuzza seguita da don Nino Restivo, sulla trentina, di professione sensale, con i baffi e con la coppola, vestito di velluto, tipico benestante di campagna; dietro di lui il figlio Niluzzu, un ragazzo di 17/18 anni, in mano ha un quaderno nero; è l’identica copia del padre…) Prego…prego…accomodatevi…’U prufissuri a momenti sarà qui, stamattina ha avuto una giornata troppo pesante…( i due sui siedono su un divanetto a due posti e Santuzza su una sedia) Vi posso offrire qualcosa?
DON NINO
( parla sempre con solennità senza scomporsi mai, con una voce gutturale ) Non volessimo disturbare, grazzi! Se lei ci permetti, signorina, aspittamo con rispettosissima cunfirenza e, diciamo, quannu veni u prufissuri si nnì parra! M’ haiu spiegatu?
SANTUZZA
Come volete.
DON NINO
( Più sicuro di prima ) Vossia mi dovesse scusare, diciamo, ma è la governatrice del prufissuri?
SANTUZZA
Diciamo che sono la domestica.
DON NINO
Domestica? Prima cch’era sarvaggia?
SANTUZZA
Lei di sicuru devi aviri i scoli auti?
DON NINO
Fici a terza, a servirla se avi di bisognu! Ma lei, ccò prufissuri in casa, diciamo, è a posto!
SANTUZZA
Vostru figghiu, immagino da è studenti superiori…
DON NINO
A scola và, l’ armali! Alla media…studenti minorato è!!
SANTUZZA
( accarezzandogli la testa ) Ah, non si direbbe però, è abbastanza sviluppato…
DON NINO
Signorina, per il suo bene, ci stapissi a rassu…
SANTUZZA
E cchì ffà muzzica?
DON NINO
Vidissi, signorina, lo sviluppo Ninuzzu l’ha fatto…ma no nta testa…
SANTUZZA
E unni allura?
DON NINO
( avvicinandosi a Santuzza , sottovoce ) In tutto il corpo, diciamo! E chi sorti di sviluppo! Diu nnì scanza! Ma a testa…’a testa l’avi sempri nta puntu…( Niluzzu abbassa la testa per la vergonga )
SANTUZZA
Ci piaci u palluni?
DON NINO
( schioccando la lingua tra i denti come a dire sicilianamente “NO”)
SANTUZZA
Ci piaciunu i carti?
DON NINO
( c.s. )
SANTUZZA
Ma allura cchì cci piaci o picciottu?
DON NINO
( avvicinandosi c.s. ) I fimmini ci piaciunu, signorina, i fimmini!!
SANTUZZA
( sorridendo ) E va beni, chi mali c’è, carusu è!!
DON NINO
Signorina, ma cchì discursi mi fa, in presenza do picciriddu? E a scola? A scola nun nnì voli mancu a broru, questo dibbosciatu…! ( gli dà uno scappellotto ) Disgraziatu, rovina della mia casa. ( Niluzzu si ripara )
SANTUZZA
Non preoccupatevi ca u prufissuri u minta a postu. Iddu u sapi chiddu ca a fari.
DON NINO
Speriamo, signorina. Iu o prufissuri vogghiu beni comu mpatri e ogni vota ca mi trovu a passari di ccà nun pozzu fari a menu di farci una sorpresa, diciamo. Signurina, ppì nuatri do paisi, u prufissuri è una specie di monumento nazionale, figghiu do cavaleri Artale, nobili di sangu e di cori e beni u sapi quantu nn’ha fattu?
SANTUZZA
M’u mmagginu!
DON NINO
No, lei nun s’u mmaggina!
SANTUZZA
Ci dicu di si!
DON NINO
( alzando la voce ) E iu ci dicu di no, diciamo!!! ( dal fondo di sinistra appare il Prof. )
DON ANDREA
Santuzza, dicci di no, sinnò mali ti finisci! ( alla sua vista, Don Nino si lancia per abbracciare don Andrea e per baciargli la mano, così anche il figlio Niluzzu ) Ma chi faciti, scimuniti. Sempri i stessi siti, non progrediti mai, zaurdi e zampirri!! Assittativi! ( i due si siedono, Santuzza rimane in piedi aspettando i comandi )
SANTUZZA
Iu cchi fazzu, prufissuri?
DON ANDREA
Chidu ca vuoi fari fai…Anzi, porticci all’amici qualchi cosa frisca…!
DON NINO
Col vostro permesso, don Andrea, vulisi stari a siccu!!
DON ANDREA
E o picciuottu? Na bella cazzusa frisca?
DON NINO
Nun s’a merita, ma se vossia nsisti…( guardando in cagnesco Niluzzu che si ripara da eventuali ulteriori scappellotti)
DON ANDREA
Allura, Santuzza, na bella cazzusa frisca ppò carusu…( Santuzza via sul fondo a sinistra, poi rivolto a don Nino e riferendosi al ragazzo ) Cchì è tostu?
DON NINO
Tostu? E’ malacarni, prufissuri! Chidda ca è scola, mancu a parrarini. Ci piaci sulu na cosa, i fimmini! ( dandogli uno scappellotto, ma Niluzzu la scansa e don Nino sta per cadere; a don Andrea gli scappa un sorriso…)
DON ANDREA
E bonu…bonu, Ninu, lassulu stari, carusu è!
DON NINO
Armali è, prufissuri!
DON ANDREA
Quannu tu erutu all’età sua, a cchì cosa pinsavutu, Ninu?
DON NINO
Veru, pinsava e fimmini, ma dietro l’autorizzazione di mè patri, diciamo!
DON ANDREA
Ma nun mi fari ridiri, Ninu! Nun ti canuscissi. ( entra dal fondo Santuzza con un bicchiere per Niluzzu; glielo porge)
DON NINO
Prufissuri, per l’antica amicizia ca mi lega a vossia, a st’armali di gebbia ci deve dari aiutu, o quant’è veru Diu, gn’ornu i chisti u bbìu nto puzzu e m’ù levu davanti l’occhi !! ( a Niluzzu gli viene una tosse nervosa..)
DON ANDREA
Ci a facisti iri di traversu…! ( gli assesta una gran manata sulle spalle ) Nun ti preoccupari Ninu, u mintu a postu iu. Mannammillu tri voti a simana e vidimu chiddu ca si po’ fari.
DON NINO
A ntisu o prufissuri? ( Niluzzu annuisce ) Ora va fatti dui passi ddà sutta e aspettimi ca staiu vinennu.
DON ANDREA
Santuzza, accumpagnulu.
DON NINO
Signurina, mi raccumannu, a rassu…ci stapissi a rassu…
DON ANDREA
Ma cchi significa?
SANTUZZA
Nun si scantassi, nenti mi fa. E’ veru Niluzzu? ( il ragazzo la guarda sorridendole da ebete, poi vanno via sul fondo a destra )
DON NINO
Don Andrea, ci dissi ca cci piaciunu i fimmini e appena nni vidi una…ci veni na speci di musca cavaddina…Prufissuri, sapissi cchi cummattu cchè fimmini ca mi cogghiunu aranci! Nun voli veniri cchiù nuddu, diciamo!!
DON ANDREA
Di stà manera? ( si sente il grido di Santuzza…)
VOCE di Santuzza f.c.
I manu o postu, delinquenti…!! ( don Nino dalla finestra, gridando…)
DON NINO
Niluzzu, vidi ca scinnu e ti struppìu…debosciatu!
DON ANDREA
Lassulu stari, Ninu. Avanti assettiti e cuntimi cchì si dici o paisi!
DON NINO
( calmandosi a stento ) Scusati, prufissuri, ma iu ve l’avevo detto. Bisogna stari attenti a chiddu ca fa. A testa ntà l’aria ha, ci ù dissi. Mah!! Parramu d’autru, ca è megghiu.
DON ANDREA
Dimmi, chiuttostu, quali sunnu i novità do paisi.
DON NINO
E cca succediri! O paisi, vui u sapiti, a vita scurra comu all’acqua nto ciumi; n’agghiorna e n’ascura e mancu n’i nn’accurgimu. Ppì nuatri è na cosa naturali! C’è cu’ mori, c’è cu’ nasci, c’è cu’s’a spusa. E’ a vita, no? Se vi po’ interessari, l’annu scursu morsi don Mariu Nativu, u nutaru, e a cosa cchiù bella è ca quannu travagghiava circava di mintiri d’accordu i parenti do mortu e ora ca morsi iddu, ì so figghi si stannu sciarriannu comu all’animali, besti ca nun sunnu autru, diciamo!
DON ANDREA
Ma comu, avi tri figghi tutti lauriati! Allura è veru ca a troppu scola certi voti fa mali!
DON NINO
E iu ppì chissu vogghiu essiri gnuranti, diciamo!
DON ANDREA
E poi cchì c’è di nuovu, tuttu ccà? Tu u sai ca quannu veni mi devi aggiornare di tuttu chiddu ca succedi, tuttu. ( scherzando ) Tu sei come la Domenica del Corriere. Allura ?
DON NINO
Avanti, vi nni dicu n’autra, va beni! Si spartìu ccù so mugghieri Totò Martisi, u signurinu!
DON ANDREA
Ninu, m’a scusari, ma stà novità m’aspittava, anzi u dicevunu tutti, t’u ricordi? Totò nun nn’era cosa di spusarisi, eh…eh! E poi, allora si diceva ca era un po’…( allusivo )
DON NINO
Tuccatu da rannula, u criatura, diciamo! Schetto doveva stare, signorino, và!! Ora inveci ci dicu una bella novità, ca vossia nun s’u mmagginassi mai..
DON ANDREA
Avanti, nun mi fari stari nte spini, spara!
DON NINO
Prufissuri, s’arricorda dda bedda picciotta, Lisetta, a figghia do farmacista, chidda ca s’aveva nnamuratu di vossia, s’arricorda? ( il prof. ha un malinconico ricordo e inavvertimanete prende una boccata dal sigaro spento, e si rilassa sulla poltrona…è come se fosse in trans…) Prufissuri…prufissuri…( preoccupato ) Stutatu è! ( riferendosi al sigaro ) Vi sintiti bonu?
DON ANDREA
( riprendendosi ) Comu dici, Ninu?
DON NINO
Và rristau nta menti, veru? Bedda era e bedda ristau! Chissa era a mugghieri ppì vui! Eh, caru prufissuri, con tutto il rispetto e la sottomissione ca haiu ppì vui, ve lo debbo dire : cumminastuvu na gran minchiata a nun v’a spusari, diciamo!
DON ANDREA
E chissa nun fu a sula, caru Ninu! E comu stà?
DON NINO
E comu a stari, bona e bedda comu o suli e truvau puru l’anima gemella.
DON ANDREA
( un po’ contrariato ) Ah, si? E’ zita?
DON NINO
Zita? Si spusau!!
DON ANDREA
E ccu cui?
DON NINO
Cco ncignieri Palermu.
DON ANDREA
Una brava persona. Fanno una bella coppia. ( malinconicamente )
DON NINO
Si, comu diciti vui, ma la vostra persona è tutta un’altra cosa, diciamo! Ma pirchì tannu ssù
matrimoniu ccu vui nun potti cuagghiari?
DON ANDREA
U vuoi sapiri, Ninu? Perchè sono stato un cretino, un egoista, eccu pirchì! Mè soru Sara e mè frati u parrucu mi torturavanu a vita dicennimi :” Ti devi laureare, tu devi fare il professore, devi avere la tua vita o ti finisci a fari u giuvini d’a farmacia ppì tutta a vita e campari alle spalle di tò soggiru!” E iu li accontentai, è fazzu questo schifo di mestiere, sulu comu ncani!! Eccu pirchì nun m’i spusai a Lisetta!!
DON NINO
Avanti don Andrea, pinsari o passatu è comu macinari l’acqua nto murtaru. Basta, parramu d’affari ca è megghiu.
DON ANDREA
Ragiuni hai, parramu d’autru!!
DON NINO
Dunchi, diciamo, qualchi annu fa vossia m’incaricò di occuparimi della vinnita della “Casina Russa” , chidda ca vi lassau vostru patri, paci all’anima so. ( si segna ) Dunchi, avi tridici voti ca ci mintu u cartellu “Si Vende” e la billizza di tridici voti ca scumpari. Don Andrea, mi doviti crediri, l’haiu ttaccatu ccò lazzu, ccò filuferru, l’haiu nchiuvatu nto purtuni, nenti. Doppu na simana, scumpari, cosi d’amminchialiri. Pinsati c’arrivai a pigghiari u culuri biancu e ci u fici scriviri o bestia di mè figghiu nto muru…Minchia, cchi nun cancillarru puru chissu! Ora mi domando e dicu, voli vidiri ca nta sta casa biniditta ci sunnu i spirdi? Diciamo!!
DON ANDREA
( con calma ) Nun sunnu i spirdi, Ninu.
DON NINO
No? E cchi sunnu, allura?
DON ANDREA
Ninu, dimmi na cosa, mè soru unni stà?
DON NINO
A ducentu metri d’a casina, ntò palazzu di famigghia…
DON ANDREA
Bravu! E dal palazzo si videva quannu tu ci mintevi u cartellu?
DON NINO
Nca certu, e propriu nfacci!
DON ANDREA
Allura ti pozzu diri ca fù mè soru!!
DON NINO
Vostra soru? E pirchì?
DON ANDREA
Nun voli ca mi vinnu a casina, eccu. Pirchì la famigghia Artali nun vinni, accatta!! ( ironicamente ) Eppoi nun voli ca nta mè casa, ca idda considera puru sua, ci trasunu estranei, la possono contaminare. ( c.s. )
DON NINO
Comunchi, chiddu c’avia diri oltri a chistu, era un’altra cosa.
DON ANDREA
Parra!
DON NINO
Chiddu ca vi vulia diri è ca forsi truvai u ccattaturi e accussì ci a finemu ccò scippa e chianta. Unu sulu e chiusumu a discussioni, diciamo!!
DON ANDREA
E chi sarebbe?
DON NINO
Ci confessu ca è na cosa un po’ delicata, ma comunchi è na cosa ca si po’ fari! Dunchi, il cavaliere
Spanò, il nostro Podestà…
DON ANDREA
( sorridendo ) Alfiu Spanò, Podestà? Curaggiu, ah? E sintimu…sintimu…
DON NINO
Appuntu! Comu ci diceva in primisi, il nostro Podestà all’autru ieri si fici nu giru in tuttu il paisi per controllari se c’era una casa che avrebbi fattu per la sua nicissità e appena vitti la vostra, caru prufissuri, arristaù comu a chiddu…
DON ANDREA
A cui?
DON NINO
A chiddu, no!
DON ANDREA
Ma a chiddu cui?
DON NINO
Ma non chiddu nel senso di qualcunu..?Chiddu non esisti, prufissuri, chiddu è una palora ca si dici accussì ppì diri “ impressionato “ “ amminchialutu “….Diciamo! Avete capito? Pozzu cuntinuari? ( don Andrea annuisce ) Dunchi, il Podestà arristau…
DON ANDREA
…comu a chiddu!
DON NINO
Esatto! Allura, mi ha incaricato subitamente di parrarivi della cosa ppì sapiri se c’e la vostra disponibilità alla vendita, diciamo.
DON ANDREA
Iu ti ringraziu, Ninu, ma non mi tocca di sapiri quantu è dispostu a darimi e cchi cosa ci deve fare?
DON NINO
Giustu…giustu…giustissimu. Dunchi, sua eccellenza il Podestà per quanto riguarda il prezzo mi disse che è disposto a darivi il doppiu di quantu vali…
DON ANDREA
Ah, si? ( meravigliato )
DON NINO
Sicuru! Mentri ppì quantu riguarda chiddu ca ci devi fari…( imbarazzato ) Eccu è…una speci…diciamo…
DON ANDREA
…la Casa del Fascio?
DON NINO
Nun mi pari… ( sempre più imbarazzato )
DON ANDREA
La Casa del Littorio?
DON NINO
Eccu… non è propriamenti una casa…Iddu dici che ci nnì devi essiri unu ogni paisi…’ppì…’ppì…
DON ANDREA
( vedendo l’imbarazzo di Nino ) Ninu, cchi è ca mi voi diri, parra? Cchì ci a fari a mè casa?
DON NINO
Eccu…iu v’u dicu, ma però…
DON ANDREA
Parra ti dissi…
DON NINO
( prende un foglio dalla tasca e lo legge ) Il Podestà, per venire incontro alle tante esigenze della popolazione maschile di una certa età, maggiorenni e ppì contrastari li tanti malatii di venniri e ppì luvari lu schifu ca c’eni strati strati, chini di…di…( impaurito dalla reazione del prof.) fimminazzi di tutti li culura, ppì ordini di Sua ccillenza il Duci, ddummanna a tutti li cittadini se hannu casi, palazzi, o…
DON ANDREA
( alzandosi di scatto, prende il foglio, lo appallottola e lo tira in faccia a Nino, che cerca di ripararsi..) Casini…!! Chistu ci voli fari, Casini, Case d’appuntamento, Postriboli….
DON NINO
( timidamente ) …iddu i chiama Case Popolari dell’ Amore, diciamo!! ( temendo un’altra reazione del prof.)
DON ANDREA
Vergognati! ( gli sputa ; è nervosissimo, passeggia, sta per accendersi il sigaro, ma poi spegne il fiammifero…) Case popolari dell’Amore…Ignorante…( poi si accascia sulla poltrona e pensa…)
DON NINO
( aspettando che si calmi ) Prufissuri…iu nun vulia veniri…ma vossia u sapi, ccù ssà genti cu ci po’ parrari…Accussì dici e accussì s’avi a fari. Iu ce lo dissi che voi eravate una persona perbene, famigghia di genti seri, ca era una cosa troppo pesante, offensiva…Iddu u sapiti cchì mi dissi? (impostando la voce del gerarca fascista ) “ Tutti dobbiamo fare la nostra parte per il bene del Partito e della Patria. Se il Duce ci ordina di costruire le Case Popolari dell’Amore, noi dobbiamo farlo. Tu non sei d’accordo?” Prufissuri, cchi ci v’aveva a diri. Supra o tavulu c’era nu buttigghiuni di ogghiu di ricinu prontu ppì mia e quannu iddu fineva di parrari, ogni tantu u pigghiava e u smuveva…e mi diceva “ Sai, u sbattu ppì nun ci fari veniri u lippu, appoi fa mali, è veru Ninuzzu? “ Ci aveva nu scantu, prufissuri, ca mancu v’u mmagginati. Iu ca già di corpu vaiu lisciu, corpu vaiu beni, diciamo, anzi troppu beni e se mi faceva viviri dui litri di ssà schifezza, avissi ghittatu puru l’ossa di mè nannu. Allura fici a parti do fissa e ci dissi che ero d’accordo e sarei venuto a trovarvi per riferirvi della cosa. Diciamo!! Vi chiedo perdono!!! ( tentando di baciargli la mano, ma il prof. la ritrae… )
DON ANDREA
( che nel frattempo si era calmato ) Nun ti preoccupari, Ninu. A curpa è tutta di mè soru e di ddù cretinu di mè frati u parrucu. Quasi quasi s’ù miritassuru…’Na bella casa…popolari di chissa e mè soru fussi a postu ppì tutta a vita. ( alzandosi, risoluto ) Ninu, ti ringraziu. Dammi un po’ di tempu e ti fazzu sapiri cosa. A tò figghiu mannammillu quannu voi, vidimu se ci pozzu dari na sistimata. ( Nino tenta di baciargli la mano, il prof. come prima la ritrae ) Ma finisciala ccù stu vasamanu, cchì ti paru viscuvu?
DON NINO
Don Andrea, iu vi vogghiu troppu beni, vui u sapiti e sugnu tuttu umiliatu ppì chiddu ca vi dissi, diciamo!! ( mentre fanno per avviarsi entrano dalla comune, spaventati, Aitina e suo marito Cornelio Pazienza, sui 30 anni, occhiali spessi, basco in testa calato fin sulle orecchie e le mezze maniche nere da contabile, è un brav’uomo, forse troppo…)
AITINA
Don Andrea…don Andrea…aiutu, donna Teresa mi voli mmazzari…Ci cunfissai ca sugnu ncinta!!
CORNELIO
( anche lui spaventato, rifugiandosi dietro la moglie ) Puru a mia…puru a mia, don Andrea!
DON ANDREA
Si ncintu puru tu? ( con calma serafica )
CORNELIO
Ma no, voli ammazzari puru a mia!!
DON ANDREA
( scherzandoci sopra ) E nun si cuntentu? Faciti comu a Giulietta e Romeo, uniti fino alla morte.
CORNELIO
Vui ci schirzati!
DON ANDREA
Nun vi preoccupati, ci pensu iu. Ccà nenti vi fa, siti in campo neutro.
DON NINO
Se permettete, don Andrea, ci pozzu parrari iu a questa fimmina nfirnali, all’usu miu. ( uscendo di
tasca un grosso coltello ) A cunvinciu iu, don Andrea!
DON ANDREA
Grazzi, Ninu, ma ci bastu iu, ca a sacciu pigghiari! Idda unn’è?
CORNELIO
Stà vinennu ccà. ( dalla comune entra come una furia donna Teresa, ha in una mano un grosso mattarello e con l’altra trascina per l’orecchio Santuzza…)
DONNA TERESA
( rivolta a Santuzza ) A tia ti dissi ca prima a fari i sirvizza nti mia e poi ti nni poi iri dal tuo professore ( ironicamente )
DON ANDREA
Oltri a essiri usuraia e schittarruna siti puru manesca, brava!
DONNA TERESA
Eccoli ‘ccà, tutti dal loro protettore. Così vi dovrebbero chiamare, no professore…protettore, eccu chiddu ca siti, un protettore delle anime perse. ( verso Aitina ) Vinisti ccà pirchì avevutu paura e vergogna della tua azione, vipera e ingrata.
DON ANDREA
Ma vui siti pazza, pazza di manicomiu. Ma cchì ccì putiti diri a stà povira picciotta, di che cosa la potete accusare? Di essere la moglie di questo bravo giovane, di essere la madre di stà criatura cà stà criscennu? ( toccandole la pancia ) Ma cchì cori aviti?
DONNA TERESA
E se u patri nun fussi iddu? ( tutti sono increduli )
CORNELIO
( con un filo di voce ) Ma chi stati dicennu?
DONNA TERESA
Tu zittiti, cosa morta! ( don Nino chiede con un colpo d’occhio a don Andrea l’autorizzazione di saltarle addosso…Ma questi lo ferma.) Iu sempri ccà haiu statu, notti e gghiornu, haiu controllatu sempri. Quannu successi? Nti mia nun po’ essiri, forsi ntì vui! Siti capaci anchi di daricci u comutu! O forsi avete provveduto personalmente, comu si dici in giru? ( maliziosamente )
DON ANDREA
Accurzamula, cchi cosa vuliti?
DONNA TERESA
Questi due concubini, intra dumani si fannu i coffi e si nni vannu o paisi di unni vinnunu. A vui, signor Califfu, tempu na simana, mi lassati l’appartamentu e vi purtati puru a criata. Nun nn’haiu di bisognu!! ( rivolta alla nipote ) Verognati! Ieri sira fici veniri u nutaru e ti ho nominato eredi universali…Ma u Signuri m’ha dari a forza di passari a nuttata. Dumani matina, all’ottu , ci vaiu iu e ti scancellu! Lassu tuttu a chiesa, megghiu accussì!
DON ANDREA
E se a notti nun nn’a passati?
DONNA TERESA
Ccù ssà spranza putiti moriri!
DON ANDREA
Sempri doppu di vui. ( a questo punto donna Teresa ha come un nodo in gola, tossisce nervosamente, si sente male e la fanno sedere sulla poltrona…)
AITINA
Zia..zia, cchì hai? ( in agitazione ) Prufissuri…prufissuri…prestu chiamamu…
DON ANDREA
( cinicamente ) A cui? A mpreti? Ppì idda ci voli sulu mpreti cuscinziusu, ca a raccumanna o Signuri.
AITINA
Zia, zia…parra…parra.
DON ANDREA
E cchì t’a diri cchiù di chiddu ca t’a dittu? ( donna Teresa ha un attimo di lucidità…e con la mano chiama la nipote…)
DONNA TERESA
Chia…ma….chia…ma u nu…’u nu..’u nutaru…
DON ANDREA
L’hai vistu, Aitina? A testa sempri nta puntu l’avi!!
DON NINO
Don Andrea, a ccupu ccò cuscinu? Un attimo, cchì ci voli, diciamo!
DON ANDREA
Nun nn’è u casu. Ora ci pensu iu. ( rivolto all’orecchio di donna Teresa, con cattiveria ) Signorina Teresa…signorina Teresa…Mi sentite? ( donna Teresa si agita e cerca di afferrarlo…)
Vi arrabbiate? ( con calma eccessiva ) E che vi arrabbiate a fare, signorina siete…una vecchia zitella, anzi, una vecchia infernale e malefica zitella che ormai è arrivata al capolinea. Vi volete pentire dei peccati?
DONNA TERESA
( che cerca sempre di afferrarlo, farfuglia qualcosa…) Affanculo!! ( e spira subito dopo )
DON ANDREA
E con il tuo Spirito. Riposa in pace. Mischina, si voleva pentire…non c’è la fatta!! ( tutti si segnano e lentamente al suono di una musica da funerale cala il sipario )
FINE DEL PRIMO ATTO
SECONDO ATTO
La stessa scena del primo atto. Sono trascorsi sette mesi e un mese fa Aitina ha partorito un bel bambino maschio. Il professore è molto affezionato al piccolo e non perde occasione per giocare con lui, coccolarlo. All’aprirsi del sipario, Aitina entra dalla comune per portare un giornale e la posta.
*******************************************
VOCE DON ANDREA f.c.
Dormi…dormi, figghiu beddu,
dormi…dormi Ncilineddu
c’è na stidda supra ncelu
ca ti stenni lu s’o velu
Dormi…dormi figghiu amatu
ca tò matri t’a disiatu
dormi…dormi Ncilineddu
ca ntò munnu si u cchiù beddu
( una musichetta accompagna la ninna nanna e mentre Aitina ascolta con grande sentimento, sorride dolcemente; subito dopo entra Cornelio, infastidito dalla eccessiva attenzione del professore…chiude la finestra e spezza quella poetica armonia che si era creata )
AITINA
( contrariata ) Ma cchì fai? Pirchì chiudi a finestra?
CORNELIO
( parlando quasi sottovoce per non farsi sentire dal prof. ma con impeto a denti stretti ) U senti…? U senti …? Avi quinnici iorna ca fa accussì! Si senti puru d’a piazza. Ma ti pari giustu?
AITINA
Ma cchi vuoi diri? Nun ti capisciu?
CORNELIO
Nun mi piaci, eccu! E cchi è? Tuttu st’interessamentu! E cchi ni veni, patri? Frati? Cu schifiu è? E ppoi tutti sti regali ppò picciriddu, ppì tia…’ppà casa…
AITINA
Ma cchi stai dicennu? Cchi ti scappa d’a ucca? Mi vuoi diri ca si gilusu?
CORNELIO
E cchi c’è di stranu? Chista è bella! Ora nmaritu nun po’ essiri gilusu di so muggheri.
VOCE DON ANDREA f.c.
( ripete la prima strofa della ninna nanna )
CORNELIO
( turandosi le orecchie ) U senti…’u senti…Ma pirchì ci devi cantari a ninna nanna…’Cchi sensu ha?
AITINA
Ma pirchì nun ci a canti tu, vistu ca si u patri?
CORNELIO
E cu’ u dici ca sugnu u patri?
AITINA
( su tutte le furie ) Comu? Ma allura ti niscerru i sintimenti?
CORNELIO
( cercando di calmarla ) Aitina…scusami…scusami…Nun vulia! ( Aitina si chiude in se, quasi piangendo e Cornelio cerca di consolarla ) Aitina, tu mi devi capiri. O bar, ogni tantu qualcunu ncugna qualchi battuta pesante…tipu…” Truvastuvu a Merica ccò prufissuri, è veru Corneliu?” o “ Facci fari u parrinu, Corneliu, ti cunveni!” o “ Pari so figghiu comu u vizzìa o picciriddu “ . Aitina, a genti parra, c’è u paisi chinu e poi…poi…pensu a chiddu ca dissi a vecchia prima di moriri…
AITINA
E cchi dissi, sintemu?
CORNELIO
Tu però nun ti siddiari!
AITINA
Nun mi siddiu, parra!
CORNELIO
( timidamente ) Prima di moriri, quannu dissi ca idda aveva controllatu iornu e notti, e che nun puteva essiri ca tu erutu ncinta di mia…’o prufissuri ci dissi… ( c.s. ) Aitina, tu però giurami ca nun ti siddii!
AITINA
Ti dissi ca nun mi siddiu!! ( invece è come un vulcano che sta per esplodere )
CORNELIO
A vecchia ci dissi, o prufissuri, “ …o forse avete provveduto personalmente…” Nun ti siddiasti, è veru? ( Aitina prende il giornale che aveva portato al professore, La Domenica del Corriere, e glielo tira con forza )
AITINA
Tu si pazzu, pazzu di catina. Vattinni…vattinni…nun ti vogghiu vidiri. Vattinni!!
CORNELIO
( cingendola per le braccia da dietro e chiudendole la bocca con una mano ) Parra pianu, ca ti po’ sentiri! Mi dicisti ca nun ti siddiavi. Aitina, Aitinuzza, ssì paroli hannu statu comu na petra o coddu ppì setti misi; appoi i genti, i regali, tu ca si sempri ccà, iddu c’annaca sempri o picciriddu…Insomma, Aitina, n’omu ppì gilusia po’ perdiri a libertà, u capisci?? ( si accascia su una sedia, esausto )
AITINA
E na fimmima a nmaritu gilusu ci po’ rapiri a porta e ci dici “ Fora di sta casa, cretinu!!” Tu si malatu, si, malatu! Comu poi pinsari sti cosi? Ma se mi po’ veniri patri!
CORNELIO
Avi ancora 52 anni, ricordalo. E’ ancora giovanili, si manteni beni!
AITINA
E allura? Cchi mali c’è se si pigghia cura do picciriddu, se ci ccatta qualchi regalu…
CORNELIO
A culla, a carrozzella, giocattoli…La farina di latte!!! Ca costa un’occhiu d’a testa! Avimu a casa ca pari un bazar…
AITINA
Ma se chiddu figghi nun nn’ha. Sti sordi ca pigghia a cui a dari? Ma pirchì nun capisci, Corneliu? Ppì iddu u picciriddu è qualcosa della sua famiglia…’cchi mali c’è? A genti…falli parrari…E’ tutta invidia.
CORNELIO
Sarà comu dici tu, ma iu ci vogghiu parrari. Ngnornu i chisti u pigghiu i latu e mi devo sfogare. ( appena finisce di dire queste parole entra Don Andrea pronto per uscire ; alla sua vista Cornelio è imbarazzato e ha perduto il piglio battagliero )
DON ANDREA
Aitinuzza, vidi ca Anciluzzu dormi, u misi nta culla. ( le da un bacio in fronte; Cornelio trattiene a stento la rabbia ) Cornelio, beddu gioia. Pirchì nun si o travagghiu? ( gli da un pizzicotto sulla guancia; smorfia di insofferenza di Cornelio ) Ah…Cornelio Cornelio! Tu sei Cornelio Gracco, della nobile famiglia dei Gracchi che gracchiavano tanto dalla rabbia fino a quando qualcuno di loro scoppiò. ( scherzosamente a Cornelio, un altro pizzicotto malsopportato) Ti piacìu, Cornelio? V’a travagghia, và!!
CORNELIO
( sgarbato ) Ci lassai a Lisi. ( facedosi coraggio, si prepara per parlare col prof. ) Ecco..iu..
DON ANDREA
( senza ascoltarlo ) Aitina, cchi c’è posta ppì mia?
AITINA
Mi pari di si. Ci purtai u giurnali e sta littra. ( il prof. apre la busta e legge, mentre Cornelio a soggetto con la moglie che cerca di dissuaderlo dall’idea… ) Cornelio, pirchì nun vai a travagghiari? ( a soggetto col marito che non ne vuole sentire…)
CORNELIO
Prufissuri iu…
DON ANDREA
( distrattamente ) Ciao..ciao…Cornelio, buon lavoro. ( continuando a leggere, Aitina consiglia a Cornelio di andarsene, questi a malincuore acconsente…)
CORNELIO
Allura…mi nni vaiu?
AITINA
Buon lavoro, Corneliuzzu.
CORNELIO
Mi nni vaiu, vah! ( esce per la comune, poi verso la moglie le fa cenno come a dire “ Poi ne parliamo “ )
DON ANDREA
Stranu, mi manna a chiamari u presidi! E cchi voli? Mah! Aitina, ci v’arrivu. Tu mi raccumannu, duna a cura a Ngiluzzu!! Vidi ca a manciari e tri, nun t’u scurdari? ( si avvia per la comune poi si ferma…) Vidi ca sta vinennu Santuzza, dicci ca fra na menzuretta sugnu ccà. Ciao. E ripositi , ca si parturuta frisca, riguarditi. Ti salutu!
AITINA
Si…si, nun vi preoccupati. ( il prof. esce per la comune ; appena uscito, Aitina apre ala finestra e si accascia sul divano prendendosi la testa tra le mani assorta tra mille pensieri; dopo qualche secondo di pausa compare Santuzza, dopo aver fatto la spesa; si accorge di Aitina e le si avvicina preoccupata…)
SANTUZZA
Aitina, cchi hai?
AITINA
Santuzza, sugnu na picciotta disgraziata!! ( quasi piangendo )
SANTUZZA
( cercando di consolarla ) Disgraziata? Ma conu, ora ca sì patruna di tutta sta casa, hai nu beddu figghiu, nmaritu affezionatu…certu nun nn’è mpileri, però ti voli beni, u prufissuri ca è comu mpatri….e dici ca sì disgraziata? E iu allura c’avissi a diri? Avi quinnici anni ca sugnu ccù…’ccù…’stu…testa di…di…do prufissuri! Ppì stari ccù iddu haiu ppersu nsaccu di matrimonii…pirsuni di bona famigghia…E iddu…iddu mancu mi talìa. Mi dissi ca mi voli beni comu a na figghia! ( dice questa parole con impeto ) Ma cchì haiu ca nun và? M’ù vuoi diri? Sugnu zoppa, sugnu surda, sugnu orva? Difetti nun nn’haiu, dinari mancu, è veru, ma ci ll’avi iddu ppì mia, cchì nn’ha fari e poi…poi…oramai m’i cci affezzionai…Senza di mia s’u manciunu i vermi a chissu ddocu. ( piangendo sommessamente ed asciugandosi le lacrime; Aitina cerca di consolarla…)
AITINA
Santuzza, nun ci pinsari! Prima o poi don Andrea farà chiddu ca è giustu fari. Sugnu sicura ca ti voli beni, a modu so, si capisci. Pensu ca si scanta do matrimoniu, nun si voli ncatinari e forsi…forsi…ca nun nn’avi tantu tortu! ( con amarezza )
SANTUZZA
Ma cchi dici, Aitina? Ma se nun videvi l’ura di maritariti?
AITINA
Si è veru, ma antura Corneliu mi fici na scenata…di gelosia!!
SANTUZZA
( incredula ) Di gelosia?? Corneliu?? E di unni ci vinni sta novità?
AITINA
Se t’u dicu nun ci cridi!
SANTUZZA
Avanti, parra, ca staiu murennu d’a curiosità!
AITINA
Tu u sai ca u prufissuri è troppu affezionatu o picciriddu, u vesta, cci ioca, cci ccatta unu di tuttu, pirsinu u nnaca…e tuttu chistu u fa senza scopu…senza malizia…comu fussi mparenti strittu. Cchi mali c’è? Dimmillu tu?
SANTUZZA
E Corneliu pensa ca u prufissuri u fa ppì tia…?
AITINA
Mi dissi ca c’è mpaisi sanu ca parra a matula. Ca o bar u sfuttunu. Addirittura pensa ca u patri è iddu…’u prufissuri! ( sconvolta )
SANTUZZA
Pezzu di cretinu! Comu po’ pinsari na cosa di chisti? E iu cchiffà nun mi nn’avissi accurgiutu?
AITINA
Ma cchi dici, Santuzza?
SANTUZZA
Ma no da parte tua, da parti di iddu…se avissi fattu u cascamortu ccù tia…Chistu vuliva diri. L’avissi lassatu sulu comu ncani e na fraccata i lignati ci avissi datu!! ( pensandosi sopra ) Ma figurati, chiddu nun u smovi mancu na cannunata.
AITINA
E’ un galantuomo, Santuzza!!
SANTUZZA
( comicamente a soggetto ) Anchi troppu ppì mè gusti!! E u prufissuri u sa stu fattu ?
AITINA
Ppì furtuna ancora no. Iddu vuleva, ma comu fu e comu nun fu, nun nn’ebbi u curaggiu!
SANTUZZA
Menu mali! Na collira s’avissi pigghiatu u cristianu! Ma ora iddu unn’è?
AITINA
U chiamau u presidi. Mi dissi ca manca na menzuretta. ( pausa ) Santuzza cchi dici di fari? Iu mi scantu ca ddù testa i trunzu di Corneliu parra ccò prufissuri!
SANTUZZA
Ma dimmi na cosa Aitina! Di unni potti nesciri tutta sta farsa?
AITINA
A cchi nni sacciu? Certu è ca di ccà nun potti essiri, nun faceva comutu a nuddu!
SANTUZZA
Cu u sapi se tò zia prima di moriri a parratu a matula? Tu u sai cchi vucca di vilenu avìa? Nun sulu, l’odiu ppò prufissuri, i continui sciarri…
AITINA
Ma a idda cchì cosa cci nni vineva?
SANTUZZA
Lo odiava e basta. Era troppo coccolato. Di mia, di tia…profissuri di ccà…prufissuri di ddà…E forsi forsi…’ntò cori aspirava a qualchi cosa di cchiù d’ò prufissuri…( allusiva )
AITINA
A sittantanni?
SANTUZZA
Ppì sti cosi, Aitina, nun c’è età. Mè nannu a ottantacinq’anni era gilusu di mè nanna ca nn’aveva ottanta. Figuramini!!
AITINA
E comu fici a spargiri a vuci? Corneliu mi dissi ca c’è mpaisi sanu, u capisci? E cchi fici i manifesti?
SANTUZZA
Nca quali manifesti. E’ bastatu ca si nni ieva a chiesa…ogni gghiornu…e dai oggi e dai dumani…a ogni posta di rusariu si passarru a vuci. Iu nni canusciu quattru pettegoli ca na cosa tanta a fannu addivintari tanta! ( soggetto mano ) Appoi c’è u fattu ca era cucina d’ò presidi da scola, ci parrau e a ficu è fatta!
AITINA
Tu dici ca potti aviri tutta sta cattiveria ntò cori?
SANTUZZA
Minticci putu ca Corneliu, mischinu senza curpa, …mi pari bruttu a diritillu…ma a taliallu accussì…a prima vista, pari propriu il classico cornuto, eh!! E poi di cugnomu fa puru Pazienza, ed chidda ca hannu aviri i curnuti, pazienza a nun finiri!
AITINA
Mischinu, cchi cci po’ fari se è accussì? ( pausa ) Forsi è comu dici tu. Allura u Presidi potti chiamari o prufissuri ppì stu mutivu?
SANTUZZA
Se è accussì, aspittamu ca veni e taliamulu nta facci. Se nun ridi o nun parra, è di sicuru siddiatu friscu friscu. Appoi u sacciu iu comu pigghiallu i lingua. Oramai ci canusciu i vizi. ( pianto del bambino )
AITINA
Bedda matri, u picciriddu sta chiancennu, m’avìa scurdatu ca è sulu!! ( scappa via dal fondo a destra, nel frattempo suonano, Santuzza va ad aprire, ma prima si affaccia alla finestra…)
SANTUZZA
Matri Santa, i frati do prufissuri! ( via per il fondo a destra, va ad aprire; poi ritorna seguita da donna Sara, sorella del prof., acida e dura, sui 60 anni, veste di scuro, cappellino con veletta, parla con la puzza sotto il naso e a denti stretti; la seguel’altro fratello sacerdote, padre Mariano, persona molto mite, succube della forte personalità della sorella, sui 55 anni, indossa la solita tonaca nera ed un baschetto che ogni tanto tortura tra le mani, parla piano quasi sottovoce…) Prego..prego…, accomodatevi. U prufissuri sta vinennu, u chiamau u Presidi.
DONNA SARA
( sgraziata ) Si capisci!
DON MARIANO
( timidamente ) Sara, nun cuminciari.
DONNA SARA
( rimproverandolo ) Zittiti, tu. ( a Santuzza) Tu sì sempri ccà a chiddu ca vidu?
SANTUZZA
( sfrontata ) Megghiu ccà ca ddà, grazi a Diu!
DONNA SARA
Spiritusa!!! Vattinni, lassini suli!
SANTUZZA
V’aviti a cunfissari? ( scappa sul fondo a sinistra )
DONNA SARA
( su tutte le furie ) Viddana e malarucata! ( al prete ) A vidisti? Chista è tutta a cunfidenza ca ci ha pirmissu nostru frati. ( smorfia di disappunto ) A na criata, vergogna!! Figuramini se fussi so mugghieri!
DON MARIANO
U vulisti tu.
DONNA SARA
Iu cchi? Scimunitu! Chista è la rovina di Andrea, u vuoi capiri? Ma comu t’ù spieghi ca doppu quinnicianni ca è al suo servizio nun nn’ha pinsatu di spusarisi, ah? E tò frati…tò frati è ancora signurinu, ah?
DON MARIANO
E tu? Pirchì sì ancora schetta? Te lo sei mai chiesta? ( colpendola nell’orgoglio ) Pensa…pensa prima di parlare, Saruzza. Chi è senza peccato scagli la prima pietra!!
DONNA SARA
E va beni, lassamu stari u matrimoniu. Dimmi comu mai, ccu nu beddu stipendiu di chissi, non è stato capaci di ccattarisi na casa e vivi ancora a pinsioni? Spiegammillu tu ca sì scienziatu! Sugnu sicura ca chissa si cci manciò tutti i picciuli, sicuru e matematicu!!! ( sdegnosa )
DON MARIANO
‘I po’ aviri sarvati a banca? Cchi nnì sai? Pirchì fari mprucessu senza sentiri l’imputatu.
DONNA SARA
( sarcastica ) A banca. Chista cchi ti peri na casa di unu ca avi i sordi a banca? ( si ode del romore del portone che si chiude ) Mutu, ca c’è l’amputatu!! ( si sistema come se dovesse recitare la parte, poi rivolta al fratello…) Comu ti paru?
DON MARIANO
Comu sempri, tali e quali!
DONNA SARA
Cretinu!! ( appare don Andrea, dall’aria sconvolta, che alla vista dei fratelli non riesce a trattenere il suo disappunto e la sua collera )
DON ANDREA
Oh, i miei cari fratelli Caini!!!
DON MARIANO
Andrea…
DON ANDREA
( con la rabbia tra i denti ) Forsi mi vuoi diri, fratello Mariano, che Caino era unu sulu e che poi c’era Abele…Mi vuoi diri chissu? Ebbeni, nel nostro caso i Caini siti dui, sissignora, dui Caini comu a vuatri, tali e quali e iu sugnu Abele, il povero Abele, ca ci vuliti sucari u sangu. Ma vi sbagliate, pirchì iu u sangu di vuatri nun m’u fazzu sucari.
DONNA SARA
Andrea, calmati, bedda matri. Nun fari accussì! Nuatri simu i tò frati, ricordalo, sangue del tuo sangue e nun nnì poi trattari accussì.
DON ANDREA
Siti i mè frati? Quali frati? Iu nun ‘nn’haiu frati! Mè matri ppì fari nfigghiu ccò versu, cioè iu, n’ebbi a fari tri. Prima fici a tia, vecchia arpìa, vitti u risultatu e iu avanti. Appoi spuntau stu bellu gghiommuru, stu pupu niuru, e dissi “Ma cchi fici? N’abortu d’a natura?” Quantu vidu cchi ci nesci ccò terzu, e fici a mia, finalmenti! E cci risultai, senza aiutu di nuddu, ricordatelo, assassini, senza aiutu di nuddu!!
DONNA SARA
Senza aiutu di nuddu? E allura dimmi na cosa? Cu’ ti dissi di iritinni d’ò paisi; cu’ ti dissi di andare a Catania, all’università, di diventare prufissuri…cu’ fù, parra?
DON ANDREA
Tu u sai pirchì m’u dicisti, nun mi fari parrari a matula!
DON MARIANO
Andrea…
DONNA SARA
Zitto, parru iu!
DON ANDREA
( a mò di sfottò ) Mutu, parra idda, la Voce del Padrone!!
DONNA SARA
Ebbeni sì, ssà picciotta nun mi piacìa, eccu!! Tu potevi scegliere di meglio. Cchi avveniri avissutu avutu, parra? U giuvini i farmacia e poi? (cambiando la voce ) “Lisetta, mi pozzu pigghiari cinqu sordi ppò cafè?”, “Lisetta mi pozzu pigghiari 10 sordi ppò giurnali”, “ Avimu a fari a fari a spisa, mi duni i sordi?” Questo dovevi fare, ddummannari…dummannari, sempri ddummannari. Volevi questo? Ora s’ì prufissuri, sei indipendente, poi fari chiddu ca vuoi…
DON ANDREA
Pozzu fari chiddu ca vogghiu? E allura pirchì siti ccà? Mi devi ancora proteggere? Mi devi ancora dire chiddu ca haiu a fari e chiddu ca nun nn’haiu a fari?
DONNA SARA
Ppì forza, vistu ca mi cummini sempri cosi strorti. Cc’haiu a fari? Corro in tuo aiuto, comu haiu fattu sempri!
DON ANDREA
Cchi facci di basulatu! Cosa di pigghialla a timpulati!
DON MARIANO
Calmati o frati!
DONNA SARA
( con esagerata enfasi, quasi recitando una parte, si commuove ) Quannu morsi a mamà, ottu misi doppu o papà, avevutu deci anni e Marianu chinnici, dui picciriddi ntè mè manu. Iu cchì eri, na povira fimminedda sula di vintanni, in età già da marito che ha sacrificato la sua vita ppì s’ò frati. Mai una festa, nu ballu…
DON ANDREA
( ironico ) Piccatu cchi ti pirdisti!!
DONNA SARA
Mai un pensiero carnali ccù nuddu, mai! Mai un fiore da nessuno. Avevo una lista di pretendenti tanta ( a soggetto)! E iu? Niente!! Ci diceva “Haiu a crisciri i picciriddi, appoi si nni parra!”
DON ANDREA
Mia mi facisti spartiri ccu l’unica fimmina ca haiu vulutu beni e mi esiliasti a Catania. ( rivolto a don Mariano che abbassa la testa ) A stù poviri disgraziatu appena fici 16 anni u ficcasti o seminariu…Puoi esserne orgogliosa, vergognati!!
DONNA SARA
( con falsa tenerezza ) U nnuccenti aveva la vocazione!
DON MARIANO
Veramente…
DONNA SARA
( duramente ) Mutu!! ( cambia tono, dolce ) U picciriddu diciva a missa ncasa a soli 15 anni! Il Rosario, tutte le poste del Rosario a memoria le sapeva, a memoria…Diccillu, Marianu.
DON MARIANO
Ecco…veramente…
DON ANDREA
Marianu, forza diccillu a Sara pirchì dicevutu a Missa ncasa, pirchì sapevutu tutti i posti d’ò Rusariu a memoria! Diccillu cchi cosa facevutu cca vedova Pennisi, ddà bedda fimmina ca assumigghiava a dd’attrici d’ò cinima, comu si chiamava…
DON MARIANO
( sempre più timidamente ) Pampa…Pampanini…
DONNA SARA
( gli lancia un’occhiata che è come uno strale ) Confermi??
DON ANDREA
Bravu. Silvana Pampanini, giustu. Diccillu…diccillu a Sara qual’era la tua vocazione ccà vedova…Vuoi ca cci u dicu iu? ( Mariano abbassa la testa dalla vergogna )
DON MARIANO
( visibilmente umiliato ) No, ti prego, lassa perdiri. Sara non c’entra, a curpa è mia! Non mi ha obbligato a ggh’iri o seminariu. Il mio carattere è così! Non ho mai voluto lottare. E ppì unu comu a mia, quali futuru c’era? Fari u preti, da questo punto di vista la vita è comoda. Stai lì, nella tua parrocchia, hai tutto a disposizione, dici a missa, cunfessi e parrucchiani, ci fai a cumunioni, li assolvi dai peccati, li consoli, li conforti, gli dici di avere fede e speranza e soprattutto carità. Iddi ti stimano, ti vinnu beni, credono in te…capisci Andrea? Credono in me!! Io, che non ho mai creduto in me stesso!! ( abbraccia Andrea ) Scusami…scusami, frati miu!!
DONNA SARA
( con cinismo ) Cchi scena, mi fati pietà! Siete ridicoli!
DON ANDREA
( duramente alla sorella ) Nun ti nni mannu a pidati ntò…pirchì mi fai pena.
DONNA SARA
Iu d’a tò pena nun nn’haiu cchi nnì fari! Accurzamula! Siamo stati dal sig. preside, il tuo preside e ci abbiamo raccontato tutto…
DON ANDREA
Ti ringrazio per la pubblicità.
DONNA SARA
Iddu mi fici chiamari e iu ci sono andata di cursa! La famigghia Artale è onorata e lo devono sapere tutti! Se c’è un’ombra nella vita di mè frati, io ho il dovere di sapere, di capire e di giustificare. Ma con tutto lo sforzo, non posso né capire e né giustificare queste voci….queste dicerie nei tuoi confronti. U presidi m’ha ddummannatu se sapeva di stà storia di figghi bastardi…di amanti…di criati…di mariti consensienti? E’ uno schifo! Gli ho confessato che in paese è arrivato a nostru frati un vociglione di certe cose…malignità…Parra tu! ( a Mariano )
DON MARIANO
( minimizzando ) Ma si, qualche pettegolezzo, niente di più. Le solite cose, Sara. Ne hai fatto un problema di stato…
DONNA SARA
Incosciente!!
DON MARIANO
( conciliante ) Insomma, la verità è che, Andrea, questa tua posizione un po’….si ecco…, un po’ anomala…
DONNA SARA
A chiama un po’ anomala, ingenuo!!( fra se )
DON ANDREA
Anomala? In che senso?
DON MARIANO
Ecco…tu scapolo…in questa casa piena di donne…
DON ANDREA
Donne ?
DONNA SARA
Sissignora, donne…donne!
DON MARIANO
Si, esatto, la tua cameriera, per esempio…
DON ANDREA
( ingenuamente ) Santuzza, donna?
DONNA SARA
E cchi è masculu?
DON MARIANO
La giovane mamma…
DON ANDREA
( c.s.) Aitina?
DON MARIANO
Esatto. Suo marito, che pare non oppone resistenza…
DONNA SARA
( spietata ) Poviru curnutu!!
DON ANDREA
Corneliu?
DON MARIANO
Proprio così! ( timidamente ) Se a ciò aggiungiamo le tue cure, i tuoi regali, le tue attenzioni verso il piccolo, alla madre…Ecco…ne viene fuori un quadro…a dir poco…equivoco…
DONNA SARA
( con cattiveria, scoppia…) Ti chiamunu u Califfu!! U capisci? ( segnandosi ) Gesù,Giuseppi e Maria! Ntà famigghia nostra, u Califfu! ( don Andrea è sconvolto ) Comunque, il preside è una brava persona, dopotutto, e mi ha detto che la cosa è troppo forte. Lo scandalo potrebbe nuocere all’immagine della scuola, quindi…quindi sarebbe opportuno un tuo trasferimento al nostro paese, dove di recente hanno aperto una scuola media. Iu u ringraziai, che ci dovevo dire? Anzi ci dissi che proprio al nostro paese tu avresti dove stare, hai na bedda casa, i vecchi amici…’U circulu della Cultura…’U sai cchi m’ì dissi “ Ci faccio fare anche il preside “ Iu allura ci vasai i manu o cristianu!!
DON ANDREA
Ma ci u dicisti ca è tuttu farsu! Che non è vero niente, ca iu nun sugnu u tipu… Iu u Califfu? (guardando i due che sono chiusi nel più completo silenzio ) Insomma non mi avete difeso? E cchi c’istuvu a fari? ( gli balena un terribile sospetto e guardando con odio la sorella…) O forsi…forsi fusti tu…vecchia usuraia…strega…ca mintisti in giru sta vuci ? A cumminciri o presidi a trasferirimi o paisi…( al massimo della collera, la sorella si spaventa…)
DONNA SARA
E cchi interessi avissi avutu?
DON ANDREA
( convincendosi sempre più ) Certu, e cui sennò? Avrai saputo del fatto che avevo in mente di vendere la mia casa al Podestà ppì faricci chiddu ca tu sai e pinsasti…” Ora fazzu trasferiri a mè frati o paisi accussì a casa nun s’à vinni cchiù!! “ Ma ci volevano motivi gravi per potermi fare trasferire, quali potevano essere? Uno scandalo! E così è stato!! E ci sei riuscita!! E’ accussì, brutta vicchiazza…!( tenta di strangolarla , ma Mariano lo ferma, mentre la sorella a stento si riprende…) Cattiva, tu…tu hai avuto il coraggio di ittarimi tuttu stu fangu per i tuoi sporchi interessi? ( a Mariano ) E tu, Marianu, ora capisciu pirchì mi dicisti “scusami..scusami frati miu!” Il rimorso…il rimorso ca ti manciava u cori? E ora fora…fora di ccà…( i due si alzano…Andrea si trasforma in un vero e proprio Mr. Hyde…) Ma prima ca v’inniti vi vogghiu diri ca è vera a storia ca nvintastuvu…Si è tuttu veru! ( recita la parte alla perfezione, i due sono sgomenti e indietreggiano ad ogni battuta, uno dietro l’altra…) Io sono un Califfo, un essere spregevole, uno sciupafemmine, un amante focoso, bestiale. Faccio all’amore, contemporaneamente, con tre, quattro femmine..Pozzu resistere na simana, dui simani…Haiu figghi a ogni cantunera… ( Sara e Mariano indietreggiano spaventati, poi arrivati fino alla comune, di corsa donna Sara…)
DONNA SARA
( spaventatissima ) Prestu, Marianu, amuninni! Tò frati niscìu pazzu!! ( i due via di corsa dal fondo a destra mentre a sinistra compare Santuzza che si prepara a gettare le braccia al collo del prof. ma questi la blocca…)
DON ANDREA
Ferma!! Nun ti moviri!
SANTUZZA
E cu’ si movi! Haiu ntisu tuttu! Bravu…bravu!!! ( in estasi ) Comu mi siete piaciutu!!
DON ANDREA
( fra se ) Sbagghiava chissa!
SANTUZZA
Ma, scusatimi prufissuri. Ci dicistuvu ca era eruvu “un amante focoso…un essere spregevole…dui…tri…quattru fimmini…resistenza di na simana…” Ma pirchì?
DON ANDREA
Vistu ca misi ngiru sta vuci, la dovevo accontentare, no?
SANTUZZA
Ma u sapiti ca siti un’attore nato! E pinsati ca a mia m’era parsu ca era stata donna Teresa a mintiri in giru sta vuci, quantu sugnu stupita!
DON ANDREA
E si capisci! Donna Teresa quando ha saputo che Aitina era ncinta è morta lo stesso giorno, non ha avuto il tempo di fare propaganda, eh! ( pausa ) Mi sentu megghiu…Mi sfucai!! ( Santuzza lo guarda affascinata senza ascoltare quello che dice ) Mah! Mi nni vaiu ntà mè stanza. Vidi ca a momenti avissi a veniri Niluzzu, u figghiu di Ninu Restivu. Fallu aspittari e ti raccumannu di staricci a rassu…( Santuzza non risponde, è come imbambolata…) Ahù, ccù tia staiu parrannu!!
SANTUZZA
( sospirando ) Ahhhh!! Voscenza si, signor Califfo!!
DON ANDREA
Cerca di finilla ccù stà liscìa, scimunita, ca nun ci nesci nenti!! ( via dal fondo a sinistra )
SANTUZZA
( si siede su una sedia e sparlotta con se stessa ) Ma cchi mali ci haiu fattu o Signuri? Pirchì nun mi voli? ( suonano, Santuzza sbuffando va ad aprire, poi ritorna seguita, a debita distanza, da Niluzzu; ha un pacchettino in mano, veste con i pantaloni neri alla zuava, giacca e coppola nera) U prufissuri mi dissi che a momenti sarà ccà e che lei lo deve aspettare qua. S’assittassi bonu bonu, manzuliddu e cchè manu o postu! ( guardinga; Niluzzu si siede, ma subito dopo si alza e come un perfeto gentiluomo…)
NILUZZU
Signorina, mè patri mi dissi di faricci li scusi chiù urgenti di sottomissione e ci dà l’autorità di pigghiarimi a timpulati finu a quannu vossia avi l’armu e la vogghia. Dopodicchè ci cunsinnu mpinsieru confezionatu da me personalmente nella spiranza ca è di suo gradimento! Si nun ci piacia, mè patri Ninu, ci dà l’autorità di ncugnarammillu ncoddu. Mi haiu spiegatu? ( le porge il pacchetto )
SANTUZZA
A ringraziu a lei e a so patri, non si doveva scomodare. ( disfa il pacchetto )
NILUZZU
Se vossia acconsente ci dugnu una a spiegazione del contenuto! ( Santuzza acconsente ) Questo prodotto, signurina, si chiama “sbuccillatu”, u sapi? Ebbeni, sunnu puzzuddi di scorci di rancia, calati nta l’acqua ncilippata di zuccuru, allura i scorci cchì fannu? ( durante la spiegazione guarda Santuzza con gli occhi spalancati e gonfi di desiderio )
SANTUZZA
Ccù voli sapiri di mia?
NILUZZU
No, ce lo dico io! I scorci s’allippunu con il zuccuru e poi si sciornano e si fannu siccari. Appena siccanu addiventunu trunzuti cimu a carinu i maiali e vossia si li po’ manciari a unu a unu… (mima l’atto di magiare, con lussuria…) Ahu…ahu…! ( Santuzza capisce che la discussione stà diventando delicata…)
SANTUZZA
La ringraziu di cori. Cchiù tardu i ssaggiu…
NILUZZU
Pinsassi a mia, signurina! ( c.s.)
SANTUZZA
( mentendo ) Ci puntassi! ( subito ) Ma lei cch’ì ranci ci sapi fari, ah?
NILUZZU
Mi piaciunu, haiu na passioni. Ci nn’haiu milli arvuli e ducentu fimmini ca i cogghiunu…
SANTUZZA
E pirchì sulu fimmini?
NILUZZU
( ridendo da ebete ) Ah…ah…ah…’A mè patri ci piaciunu…
SANTUZZA
L’ aranci?
NILUZZU
No, i fimmini! ( risata c.s. )
SANTUZZA
E a lei?
NILUZZU
( annuisce abbassando la testa e spalancando gli occhi ) Puru a mia…puru a mia…! ( risata c.s.) Pirchì nun ci veni puru lei a cogghiri i ranci? Iu ci tegnu a scala! Ah…ah…
SANTUZZA
( sconcertata dalla stupidità di Niluzzu ) Ah, ma tu vidi? ( fra se ) Iddu mi teni a scala! ( risoluta) Iu haiu cchì fari. Lei stapissi bonu, ca u prufissuri ora veni…
NILUZZU
Vegnu ccù lei?
SANTUZZA
( urtata ) Cchì ccì pigghiau attorna a manìa di l’autra vota o l’haiu a fari sapiri a so patri?
NILUZZU
( spaventato ) No…no…no…Staiu ccà…staiu ccà…M’assettu bonu bonu e aspettu u prufissuri!!
SANTUZZA
( andando via sul fondo a sinistra, fra se ) Ma cu è ca ci ù purtau stamatina a chistu? ( Niluzzu rimanendo solo, dopo che Santuzza scompare a sinistra, si alza e quatto quatto si avvicina sul fondo per guardare dove Santuzza se ne sia andata, appena si affaccia dietro la quinta si imbatte quasi col professore che lo prende per un orecchio e lo riporta al centro della scena e lo fa sedere)
DON ANDREA
Unni vulevutu iri, Niluzzu? U lupu perdi u pilu ma nò u viziu, eh…eh…!! Calmo devi stare, calmo! Ora ti sistemu iu!!
NILUZZU
( toccandosi l’orecchio ) Prufissuri, ci portu i saluti sottomessi e umiliati di mè patri e mi dissi se avi cumanni di dalli a mia che ci farò da portavoce subbitaniu e devoto.
DON ANDREA
Mi liggisti ntò pinseri, bravo! ( dalla tasca prende una lettera e gliela consegna ) Tieni e ci dici ca aspettu una risposta al più presto possibile. ( Niluzzu la mette in tasca )
NILUZZU
Vossia a fari cuntu ca è cosa fatta!
DON ANDREA
Beni, ora passamu a scola. Dimmi unni ti trovi cchiù debboli?
NILUZZU
Grazi a Diu, prufissuri, haiu na forza ca paru Macisti!
DON ANDREA
Facimu mpattu, Niluzzu. Vidi ca tempu nun nnì voggiu perdiri! Appena vidu ca ti minti a fari u spertu e cerchi di sfuttirimi, ccù na pidata nto culu ti nnì mannu a casa, va beni?
NILUZZU
Ni capemmu!
DON ANDREA
Affare fatto! Dunchi, passiamo alla storia. Parliamo di Garidaldi. Ne hai mai sentito parlare?
NILUZZU
Cchi era chiddi dè milli?
DON ANDREA
Bravu. E cu t’ù dissi?
NILUZZU
Mè patri na vota avìa ncuratulu ca badava a mannara e dicìa sempri ca canusceva a Garibaldi, chiddu dè milli. Ora, iu, a diricci a virità cchì sunnu sti milli nun u sacciu, pirchì mè patri di dici sempri di farimi i fatti mei. ( don Andrea lo guarda con commiserazione )
DON ANDREA
Dimmi na cosa ca ti piacia, a parti i fimmini!
NILUZZU
Cchì di scola? ( don Andrea annuisce ) Il corpo umano dè fimmini!
DON ANDREA
( prendendosi la testa tra le mani )Ah, tantu ppì canciari ! E dimmi, cchì ti piaci del corpu umano dè fimmini?
NILUZZU
( con un leggero sorriso da ebete ) Le mende! ( indicando i seni )
DON ANDREA
( sconfortato ) Ah, le mende? E poi?
NILUZZU
Appoi l’anchi, prufissuri! Qunnu iddi sunnu cchianati nte scali, iu fazzu finta di tiniriccilli e mi cci affacciu i sutta…L’haiu vistu fari a mè patri, prufissuri! L’avissi vidiri puru lei?
DON ANDREA
( arrivato al culmine della pazienza, si alza e prendendolo per l’orecchio, lo fa alzare e gli assesta una grossa pedata ) Vattinni, levati davanti i mia e nun ti fari vidiri cchiù! Vattinni! ( Niluzzu, di corsa, va verso la comune…)
NILUZZU
Ci baciu le mani, prufissuri. ( scompare sul fondo a destra )
DON ANDREA
( gridandogli ) Bestia, nun ti scurdari a littra. ( si accascia sulla poltrona, esausto ) N’autra iurnata di chista e m’attrantunu i palitti. ( si sdraia comodamente e chiude gli occhi, poi dal fondo entra Santuzza e di nascosto, alle spalle del professore, gli massaggia le spalle ) Ah, tu sì? Basta ca nun m’ì tocchi a testa, c’appoi mi caurìa!.
SANTUZZA
( con delicatezza ) Prufissuri, viditi ca c’è Corneliu ca v’ha parrari di una cosa un po’ delicata.
DON ANDREA
( senza scomporsi e rilassato, mentre Santuzza gli massaggia le spalle) U sacciu…’u sacciu. Tutti mi vonnu parrari…Tutti ci l’hannu ccù mia…
SANTUZZA
Maronna mia, prufissuri, aviti tutti i nerava mprugghiati!! Cunfirativi ccù mia, forsi appoi vi sintiti megghiu. ( sempre massaggiando )
DON ANDREA
Santuzza, sugnu ncretinu!
SANTUZZA
E pirchì?
DON ANDREA
Se ti spusassi, si cunzassuru tutti cosi!!
SANTUZZA
( felicemente incredula ) Diciti daveru?
DON ANDREA
Daveru? Ma u dissi tantu ppì dirini una, cchì vai pinsannu ? ( Santuzza gli scompiglia i capelli dalla rabbia e scappa via per la comune a sinistra quasi piangendo, mentre al professore gli spunta un leggero sorriso; sulle note di una musichetta, lentamente cala la tela )
FINE DEL SECONDO ATTO
TERZO ATTO
Stessa scena degli atti precedenti. Qualche giorno dopo.
(a destra del fondo appaiono Aitina e Santuzza che prendono per mano Cornelio e con delicatezza lo trascinano dentro la scena )
*****************************************
SANTUZZA
Chista è a vota bona, nun ti scantari, leviti stù pisu d’ò stomucu c’appoi ti senti megghiu. E’ veru Aitina?
AITINA
Macari a Diu? Se chistu è u prezzu c’avimu a pagari, pagamulu e basta!
CORNELIO
A vuatri vi pari facili! Sugnu iu ca ci fazzu a malafigura, a vuatri cchì v’interessa? Iu sugnu chiddu ca passu ppì pazzu…’ppì deficenti…’ppì curnutu accurdatu…E chista è a cosa cchiù forti i digeriri! Essiri consideratu ncurnutu accurdatu!!! E poi…’ddà ninna nanna o picciriddu, mi fa moriri…si mancia i cirivedda…mi distrugge!!
AITINA
E si fissau ccù stà famusa ninna nanna! Ma cchì mali c’è, Santuzza?
SANTUZZA
Ma chiddu u fa ccù tuttu u cori.
AITINA
Tantu voli beni a Ncilineddu ca ccì scrissi a ninna nanna cchè so manu, sulu ppì iddu! Dovresti essere onorato!
VOCE f.c.
Dormi dormi figghiu beddu
dormi dormi Ancilineddu
c’è na sticca supra ncelu
ca tistenni lu s’ò velu…
(Cornelio appena sente la voce del prof. va a chiudere la finestra di corsa, poi va a sedere come prima, mordendosi le mani dalla rabbia, mentre dal fondo entra il prof con il bimbo in braccio avvolto in un lenzuolino, poi si avvicina ad Aitina e le da il solito bacino in fronte, soffre Cornelio…)
DON ANDREA
Aitinuzza, vidi ca avi fami, nun t’ù scurdari! ( le porge il bimbo ) Ah, avimu a Corneliuzzu, beni..beni…Allura, vistu ca simu tutti chisti i parenti d’à zita, circamu di sbrigarini pirchì mi sa ca stamatina a iurnata sarà pisanti…e iu nnì sugnu stuffu, a dillu a tia, caru Corneliuzzu. ( gli torce l’orecchio, smorfia silenziosa di dolore di Cornelio, mentre sia Santuzza che Aitina spingono Cornelio a confessarsi al prof. che è andato ad aprire la finestra…) Nun capisciu cu’ chiudi sempri stà finestra, mah!! Allura, cù parra?
SANTUZZA
( facendosi coraggio ) Don Andrea, c’è Corneliu che vi deve parlare di una cosa delicata, personale! Chiffà niscemu?
DON ANDREA
E pirchì aviti a nesciri? Se siti tutti di famigghia, cchì mali c’è? Iu nun nn’haiu nenti di mmucciari e tu, Corneliu? Avanti, parra, leviti ssù cutugnu ca hai ntò stomucu!
CORNELIO
Prufissuri, iu u sacciu ca sugnu bestia…
DON ANDREA
Ancora mancu hai ncuminciatu e già sì bestia? E quannu finisci cchì diventi pudditru? Comunichi è già na bella cosa quannu unu si ricanusci i propri difetti!
CORNELIO
Sugnu cunfusu e mbarazzatu!
DON ANDREA
Voi iri o bagnu? Senti, facimu accussì, parru iu e vidimu se è chiddu ca pensi tu, va beni?
CORNELIO
Si..si.. (togliendosi un peso)
DON ANDREA
Beni! Corneliu, iu ti capisciu, cchi cridi? Ti capisco bene e ti confesso ca nun u sacciu mancu iu o tò postu chiddu ca avissi fattu. E poi nta ssù schifu di cafè…m’u mmagginu…Battuti idioti…’U prufissuri di ccà…’U prufissuri di ddà….’U picciriddu assumigghia tuttu a iddu…( Cornelio annuisce…) Certu, tu che cosa puoi fare? Sei un dipendente, nun nnì puoi sbattiri fora d’ò cafè! Però avresti dovuto chiederti il perché di queste voci, perché si erano diffuse così rapidamente ? E perché ti sei convinto che corrispondevano a verità? Cchi mutivu c’era? Forsi tò muggheri Aitina ti ha dato motivo di sospettare? O, forsi,sono io che ti ho dato motivo di questo? Mi ritieni na pirsuna di chissi, un traditore dell’amicizia sacra e inviolabile ca c’è tra di nuatri? Mi ritieni unu di chissi? (alzando la voce per scuoterlo )
CORNELIO
Prufissuri, iu u sacciu ca nun c’è mutivu di essiri gilusu, ma..viditi…la gelosia è una speci di malattia…qualsiasi cosa…qualsiasi parola…qualsiasi gestu…tuttu, insomma, ti fa vidiri i cosi di na manera, col sospetto…con la malvagità…con la malizia…con l’imbroglio. Sei convinto ca tutti ti talienu ppì chiddu ca forsi nun sì…
DON ANDREA
( duramente ) Un cornuto!!
CORNELIO
Esatto! Viditi…’u fattu ca ogni matina annacati o picciriddu…ca ci facistuvu addirittura a ninna nanna apposta ppì iddu…
DON ANDREA
Capisciu, capisciu!
CORNELIO
A finestra sbanticata…vui ca aviti a voci comu ncantanti liricu…’Ddà sutta hannu u sbaddu e parrunu a matula. Ppì nun parrari di tutti i regali ca ni faciti…delle attenzioni ppì Ncilineddu…’ppì ….’ppì Aitina… E poi c’è nsonnu ca ogni notti fazzu, da più di un mese, ca mi tortura a vita! ( abbassa la testa, mortificato; )
DON ANDREA
Un sogno? E tu sì gilusu ppì nsonnu?
CORNELIO
Ma chistu è nsonnu terribili…tragicu…ca mi mancia i nerava. Ci u cuntu??
DON ANDREA
Se ti mancia i nerava, nun vulissi ss’autru pisu nta cuscenza. Sfochiti! Sintimu stù sonnu!
CORNELIO
Ogni notti…
DON ANDREA
L’avimu caputu! Da più di un mese ca fai stù sonnu, continua!
CORNELIO
Eccu…appena staiu ppì chiudiri u cafè, a mezzannotti precisa, vi prisintati intra assiemi a Aitina, a bbraccettu. Trasiti e chiuditi a porta. Iu vi talìu ccù l’occhi di fora e vi dicu “ Prufissuri, cchì ccì faciti ccà ccù mè mugghieri?” e vui mi rispunniti ccù tantu di supirchiaria “ Ti vogghiu fari vidiri cchè tò occhi ca è veru ca sì curnutu…Sì, proprio così, cornuto!! “ Iu restu comu nsalami e vi dicu, vi imploro..” Prufissuri, vi prego, nun mi diti stì cosi, mi fannu mali…” e vui, spietato, “ No, lo devi sapere, lo devono sapere tutti che tò figghiu è miu, che con Aitina ci amiamo alla follia e che tu sei di troppo!!” Appoi mi pigghiati ccù tutta a forza ca’ aviti e mi ficcati d’intra o frigorifico d’ì gelati e iu vi supplicu..” Prufissuri, vi prego…abbiate pietà di me, pigghiativi a mè mugghieri, ma nun m’ammazzati…e vui “ No, devi morire! Aitina, aiutimi! “ E mè mugghieri v’aiuta! ( tutti lo guardano stupiti e increduli, poi Cornelio abbassa la testa lasciandosi andare a un pianto sommesso )
AITINA
E iu l’aiutu? ( Cornelio annuisce )
DON ANDREA
Finisti? ( Cornelio annuisce ) Beni, ho capito tutto! Sei malato e spero ca chiddu ca ti st’haiu ppì diri ti possa fari guariri! Sentimi bonu, Corneliu! Tu sei malato di immaginazione, tipico delle persone gelose come te e se non chiariamo le cause del malessere tu ci poi moriri, te lo garantisco. E iu nun vogghiu aviri nta cuscenza st’autra curpa. Dunchi, ti posso dire con certezza che questa voce calunniosa l’ha messa in giro mè soru Sara, a canusci? ( Cornelio annuisce ) Ha messo in giro questa voce per farmi trasferire al mio paese pirchì vinni a sapiri ca mi vuleva vinniri a mè casa al federale Spanò per farci un…ecco…una specie di casa di piacere…E siccumu a casa mia è nfacci a s’ò casa, misi in giru stà vuci in modo ca u presidi mi avrebbe obbligato o a dimettermi o a cambiare sede. E quale migliore sede se non quella del mio paese, promosso addirittura preside. E così è stato. Tutte le mie attenzioni nei confronti della tua famiglia non sono altro che un modo come un altro di affezionarmi a qualcuno, io che nella mia vita non ho mai avuto l’affetto di nessuno. E’ per questo che stravedo per tuo figlio, per tua moglie, si per tua moglie, ma non con l’intenzione che hai pensato tu, no! Iu di fimmini ntà mè vita nn’haiu vutu sulu una e mè soru mi fici perdiri a spranza! Ci nni fussi n’autra, Santuzza, ca forsi mi canuscia megghiu di tutti, ma nun sacciu se mi voli! Eccu pirchì i regali a tò mugghieri! A cu’ l’avìa a fari? A mè soru, ca mi voli vidiri mortu? A mè frati ca nun cunta nenti? Corneliu, tu sì mpicciottu furtunatu, iu sugnu disgraziatu, pirchì sugnu sulu comu ncani! ( prendendo il bimbo dalle braccia di Aitina e dandolo a Cornelio ) Stà criatura è tua, canticci a ninna nanna, facci sentiri a tò vuci! Ah, l’ultima cosa, Cornelio! Ti consiglio, sempre se sei d’accordo, di canciari nomu. Vedi, il tuo nome si adatta bene agli equivoci, tu mi capisci? Lassati chiamari, macari, Elio, ma levicci davanti i “corna”. E cerca di canciari fisionomia, leviti stù birrittu, stì manichi i raggiunieri, vestiti cchiù modernu. Appoi fa’ comu vuoi! Ti salutu! ( altra tirata d’orecchio, smorfia di dolore e di fretta va via dal fondo a sinistra, tutti rimangono impietriti )
SANTUZZA
Aitina, u sintisti puru tu? Dissi ca ci sugnu puru iu ntè s’ò pinseri!! Ma è stranu, doppu chinnici anni si cunfissau? Nun ci cridu…no…no…nun po’ essiri!! ( galvanizzata )
AITINA
( a Cornelio che col bimbo in mano, fortemente imbarazzato, si affaccia alla finestra ) Sì cuntentu di chiddu ca dissi u prufissuri?
CORNELIO
Ma iu nun mi fidu a diri a ninna nanna! ( poi si fa coraggio e declama la ninna nanna quasi affacciandosi alla finestra in modo che lo sentano tutti , con la solita musichetta in sottofondo)
Dormi dormi figghiu beddu
dormi dormi Ncilineddu
hai la peddi comu a sita
di tò patri sì la vita
( commosso si ritrae ) Mi vinni accussì. Vì piacìu?
AITINA
( abbracciandolo ) E’ bellissima!
SANTUZZA
Bravu, Corneliu! ( timidamente riconsegna il bambino alla moglie che gli da un bacio su una guancia )
CORNELIO
Ma ‘cchì vulìa diri ‘u prufissuri quannu dissi di canciari fisionomia? ‘Chì staiu mali accussì? ( le due donne lo guardano con un certo imbarazzo )
AITINA
(minimizzando) Ma no! ‘Nca quali! Certu…un piccolo ritocco nun ti facissi mali, è veru Santuzza?
SANTUZZA
( all’orecchio di Aitina ) Autru ca piccolo ritoccu, ‘ccà ci vulissi ‘nmiraculu!!
AITINA
A mia mi piaci accussì, oh! ( pianto del bimbo ) No…no…picciriddu miu, pirchì chianci? Hai fami? Si, fami hai e a mamma ore ti fa manciari!
CORNELIO
Dammillu, Aitina, quantu mi ‘nsignu a tinillu. ‘U fazzu manciari iu ‘a ‘stù monellu!”! ( carezza, pianto bimbo ) ‘Ppì forza chianci, mancu mi canusci! Nun t’haiu tinutu mai ‘mbrazza! Forsi ‘u prufissuri ‘avi ragiuni!
SANTUZZA
U prufissuri ha sempri ragioni, no forsi! Vaitivinni, va, quantu dugnu na sistemata! ( i due via dal fondo a destra, Santuzza rassetta, poi ritorna don Andrea dalla sinistra )
DON ANDREA
Santuzza, ti vuleva diri ca fra qualchi gghiornu iu mi nni vaiu di sta casa: Aspettu na risposta. Nun ci pozzu stari cchiù! E poi è giustu accussì! Iu nun ti vogghiu obbligari a veniri ccù mia, anche se…si…insomma, mi…mi facissi piaceri. Comunichi, comu vuoi fari fai! ( Santuzza rimane di stucco) Iu nun ti pozzu prummintiri nenti, sugnu fattu accussì, è il mio carattere! Ancora sì picciotta, hai una vita davanti…trovati ncarusu a modu e ti spusi. A mè vita, oramai, è senza futuru, senza presenti e u passatu è megghiu ca nun m’ù ricordu!! ( Santuzza prende il fazzoletto e piange ) Questa vergogna che ho subito è stata troppo forte, troppo umiliante, sugnu distruttu! Basta! Dumani, se hai tempu, mi dai na manu ppì priparari i valigi, ti ringraziu!
SANTUZZA
( come sopra ) Ma comu, dicistuvu ca iu sugnu l’autra fimmina ca vuliti beni! Dicistuvu accussì, è veru? Iu u ntisi e puru Aitina e so maritu…Ma allura…
DON ANDREA
( urtato ) Ma Santuzza, lassimi perdiri ppì favori. U dissi tantu ppì cumminciri a ssù testa di trunzu di Corneliu, e comu nun u voi capiri!!
SANTUZZA
( c.s.) Nun nnè giustu, però! Avi chinnici anni c’aspettu…
DON ANDREA
E tu aspetta…aspetta e spera!! ( via seccato dal fondo a sinistra )
SANTUZZA
( asciugandosi le lacrime e gridando…) E iu aspettu…aspettu, nun vi preoccupati! Bruttu vecchiu!! ( si asciuga le lacrime, poi suonano…) Camurria! E cu po’ essiri a st’ura? ( si affaccia alla finestra e grida sgraziatamente ) Staiu calannu, don Ninu. ( via per il fondo a destra poi ritorna seguita da don Nino che ha in mano un pacco ) Don Nino accomodatevi, ca ora v’a chiamu o prufissuri. Mi vuliti dari stu paccu, ca u posu.
DON NINO
( veste come nel primo atto ) Non ve la dovete pigghiari a offesa, ma vogghiu cunsinnari personalmente questo pacco, pirchì ci tegnu in modo troppo maravigghiusu, diciamo!
SANTUZZA
Va beni, fate come volete, compermesso! ( suonano, mentre Santuzza va ad aprire…)
DON NINO
Signorina nun si scomodassi, è ddù chiaccu di furca di mè figghiu Niluzzu. Voli trasiri ppì forza, ma nun po’ essiri!
SANTUZZA
Ma pirchì?
DON NINO
Doppu chiddu ca comminò all’autra vota ccà, in questa casa onorata nun ci minta cchiù peri, diciamo!
SANTUZZA
Comu vuliti vui, vaiu a chiamari o prufissuri! ( via dal fondo a sinistra, poi don Nino si affaccia alla finestra e con la mano tra i denti, dandosi dei morsi per la rabbia, verso il figlio…) Disgraziatu…disgraziatu figghiu, ti dissi ca nun trasi e nun trasi! L’haiu caputu? Aspettami o cafè. No…no…poi moriri, disgraziatu!! ( dalla sinistra entra don Andrea, guarda incuriosito don Nino…)
DON ANDREA
Ma cchi parri sulu, Ninu? ( alla sua vista, don Nino corre a baciargli la mano ) Ma finiscila, assettiti!
DON NINO
Prufissuri, vi ddummannu piddonu di presenza per la malarucazioni di mè figghiu e per la sua tistazza di crapa ca vi fici perdiri tempu priziosu. Piddonu…piddonu e piddonu, diciamo! E ppì farmi piddonari da vossia, ci purtai una pizzicedda di formaggi cchè pipi, di chiddu ca piaci a vossia, diciamo!
DON ANDREA
Va beni…va beni…, sei perdonato! Sinnò ccà nì scura ntè manu e ancora avimu a parrai. U formaggi posulu ddocu. Ma prima ti vogghiu diri na cosa…
DON NINO
Parrati! Vuliti ca mi strazzu i carni?
DON ANDREA
Ma quali carni e pisci! Ti vulìa diri ca tò figghiu tanta curpa nun nn’avi!
DON NINO
Nun capisciu, scusati la mia gnuranza.
DON ANDREA
Mi dissi ca ci piaciunu i iammi dè fimmini quannu sunnu cchianati nta scala, iddu ci a teni e talìa! Dici ca a vistu fari a tia, po’ essiri? ( don Nino su tutte le furie )
DON NINO
Prufissuri, sull’anima nobili di vostru patri, vi giuru ca mai…
DON ANDREA
( risentito ) Ninu, ma dicu, nun putissutu giurari sull’anima di tò patri?
DON NINO
Con piaceri, prufissuri, ma è vivu, purtroppo, diciamo!
DON ANDREA
Di tò matri, mancu?
DON NINO
E’ viva puru idda, purtroppo!
DON ANDREA
E va beni, e sia ppì l’anima di me patri!
DON NINO
Comu diceva, prufissuri, sull’anima nobili…
DON ANDREA
L’abbiamo capito…Ninu! Sull’anima di me patri…
DON NINO
Esatto. Sull’anima nobili di vostru patri, mai, dico mai, i mè occhi s’hannu pusatu supra i fimmini ca cogghiunu l’aranci, mai!
DON ANDREA
L’occhi no, ma i manu sì, è veru? ( divertito )
DON NINO
(colpito nell’orgoglio maschile) Bè, vi confesso ca certi voti mi portunu o puntu di ittaricci i manu ncoddu…tantu sunnu provocanti! U fannu apposta, prufissuri, ppì mintirimi alla prova. Iu, purtroppo, masculu sugnu, diciamo! La ncarne è debole e non resiste. Ngnornu una…’ngnornu n’autra, haiu comu passari u tempu! Che cosa dovessi fare? Rifiutare? Nsia mai? L’omu è omu pirchì è cacciatori, diciamo!
DON ANDREA
E ccù tò mugghieri comu fai?
DON NINO
Prufissuri, vossia mi deve credere, haiu una vitalità troppo disgraziata. Nun ncinn’è ppì nuddu! Da bonu maritu, pensu puru a idda, mischina, nun nn’è giustu falla soffriri!
DON ANDREA
Bravu, sì anchi cuscinziusu. Dunque, dopo questa bella lezione di virilità…
DON NINO
Vili? Prufissuri, mi scusassi, ma se nun fussi vossia, ci mancassi di rispettu! Tuttu mi putiti diri, ma vili, mai!!
DON ANDREA
Ma cosa hai capito? Ho detto virilità, potenza sessuale…
DON NINO
Forza mascolina, và?
DON ANDREA
Esatto, e mi pari ca tò figghiu pigghiau di tia!
DON NINO
( contrariato ) Pigghiau di mia? Ma vui vuliti schirzari? Con tutta la sottomissione, prufissuri, chiddu nun nn’avi testa e allura pirchì sugnu ccà ntì vossia? Haiu avutu na speranza ca stu picciottu puteva iri a scola, istruirsi…
DON ANDREA
Ninu, ti vulia parrai nachi di chissà, Ssà speranza ca hai t’à poi scurdari! Niluzzu nun nn’è cosa di iri a scola. Facci fari chiddu ca vuoi, ma lassa stari a scola. A scola è na cosa seria, è tutta n’autra cosa, troppo impegnativa. Mintulu nta l’azienda a controllari i fimmini ca cogghiunu l’aranci…
DON NINO
Prufissuri, se ci mintu a Niluzzu, tutti i fimmini, ntò giru di nmisi, i fa scappari. Pi nun parrai ca se qualcuna, ppì disgrazia, resta ncinta, u sapiti quantu mi custassi?
DON ANDREA
Fai comu vuoi tu, ma ‘ppì mia nun nn’è cosa!
DON NINO
( rassegnato ) Don Andrea, chiddu ca fati vui è ben fattu ! Se diciti accusssì, accussì fazzu! Comunchi, passamu al nostro pobblema ca è ‘cchiù gravi e pericoloso, diciamo! Parramu d’a littra ca mi mannastuvu ‘ccù Niluzzu…
DON ANDREA
Giustu, parramu d’à littra ca è megghiu!! ‘Cchi mi dici?
DON NINO
Quella bestia quatrupete di mè figghiu Niluzzu appena arrivò ‘a casa, pigghia ‘a littra e m’à sbatta quasi ‘nta facci ” Papà, ‘u prufissuri mi detti ‘sta littra e dici ca è ‘mpurtanti assai e ‘cci devi dari ‘ccù prescia una risposta!”
DON ANDREA
Va beni, ma ‘cchi mali fici?
DON NINO
‘Chi mali fici? Prufissuri, ma ‘u sapiti cù c’era in quel momento specifico ‘a mè casa? ‘U Podestà Spanò!!! Sangu di la marina! ‘U capiti? ‘U Podestà Spanò! Appena l’armali ‘i gebbia mi detti ‘a littra, ‘u cavaleri mi dissi ” Saranno notizi importanti?, immaginu?” Don Andrea, che cosa avrebbi dovuto rispondere? Ci dissi ” Cavaleri, se ‘avi la bontà di aspittari, ‘a rapemu e videmu subitu!” Mancu s’ù fici diri menza vota, ‘a pigghia ‘ntè manu e mentri ca ‘a liggeva calava ‘a testa, iu pinsai ” Cuntentu è, megghiu accussì!” E ‘nfatti diceva ogni tantu “Beni…beni…” ‘O terzu beni dissi ” Quindi ‘u prufissuri nun si voli vinniri ”a casa, nun sulu, mancu ci voli stari! Bravu! Dici ca ‘cci devi trovare una casa luntana di so soru e dalla sua ci devi togliere il cartello SI VENDE. Beni! Voli diri da ‘ntà ‘sti iorna ‘cci vaiu a fari una bella visita !” Prufissuri, mentri ca parrava ‘i naschi ‘ccì ‘ddivintarru comu ‘o cavaddu di S.Giorgiu, pigghiau ‘a littra e ‘a fici ‘ddivintari di milli pezzi e si ‘nnì iu! Iu ca scola ‘nn’haiu picca, ‘a littra appoi ‘ntà ‘ssì condizioni, pigghiai ‘i pezzi e pianu puianu ‘i ‘ncucchiai tutti. ( dalla tasca prende la lettera e la porge al prof.)
DON ANDREA
( guardando la lettera ) Carogna!!!
DON NINO
‘U scantu mio era ca stamatina avissi arrivatu prima di mia e nun sacciu se veni mentri ci sugnu iu, diciamo! E se veni ‘nta ‘stu mumentu, ‘a ficu è fatta!!
DON ANDREA
Nun ti preoccupari, Ninu. E dimmi, ‘cca casa ca ti dissi di truvarimi?
DON NINO
‘Nnì truvai una ca và beni ppì vossìa, all’autra parti d’ò paisi, vicinu ‘a scola! ‘U patruni è ‘Ngnaziu Parrineddu! Oramai è pensionatu e ‘i s’ò figghi sunnu tutti ‘a Torinu, ‘a FIAT. Arristau sulu comu ‘ncani, Appena ci dissi ca era cosa vostra mi dissi ca quannu vi deciditi, vi ‘cci putiti turnari, diciamo!
DON ANDREA
Grazzi, Nino! E ‘u prezzu com’è?
DON NINO
Ottimo!! ( pausa e cambiando tono ) Prufissuri, ma vui siti propriu decisu a veniri ‘o paisi? ‘Ssù malacarni d’o cavaleri ‘a vita complicata v’a renni!!
DON ANDREA
E ‘cchi mi fa? Mi struppìa? Mi stà beni! M’ammazza? Megghiu!!
DON NINO
Scusati prufissuri, ma ‘cchi stati sdilliriannu? Vi niscerru ‘i sintimenta?
DON ANDREA
Ninu, ‘cchiù di chiddu ca haiu subitu nun pozzu subiri, quinndi? Haiu ‘na speci di corazza! ‘I minacci, ‘i corpa, qualunchi cosa…mi passa di lisciu, mi sciddica comu ‘o lippu ‘ntè scogghi. Nun mi fa né cauru e né friddu! Campu ‘a ‘gghiurnata! ( suonano, don Nino, allarmato, fa per affacciarsi alla finestra…)
DON NINO
Spiramu ca è mè figgghiu…( si affaccia guardingo, abbassandosi…poi subito di scatto si ritrae spaventato ed in quella posizione… sottovoce…) Minchia, iddu è!!!
DON ANDREA
Tò figghiu?
DON NINO
No, ‘u cavaleri Spanò!! (spaventato a morte, altro squillo )
DON ANDREA
Ti vuoi ammucciari ‘dda intra?
DON NINO
( orgoglioso e spaventato nello stesso tempo ) Mai!! Ormai sugnu ‘ccà e nun vi lassu sulu! Unu è iddu e unu sugnu iu! O la vita o la morte, diaciamo!!
DON ANDREA
E iu nun cuntu?
DON NINO
Vui, prufissuri, scusatemi, ma ‘ppì ‘sti cosi nun nn’aviti ‘i stigghi, diciamo! ( appare Santuzza dalla sinistra…)
SANTUZZA
( sgraziata ) ‘Cchi ‘cci rapu?
DON ANDREA
Comu ti spera ‘u cori! ( va ad aprire, mentre don Nino si fa il segno della croce, poi ritorna seguita dal cav. Spanò,la 50/na, abito bianco, una banda nera sull’occhio sinistro, capelli impomatati e la riga nel centro, un piccolo stemma del fascio sul petto della giacca, sul taschino, oltre ad un vaporoso fazzoletto nero, qualche astuccio di penna e qualche medaglia; i suoi modi sono duri ed autoritari, copia l’atteggiamento del Duce; fondamentalmente è grossolano ed ignorante fino ad apparire grottesco; al suo ingresso, imperioso, don Nino saluta romanamente e il cav. risponde, mentre il prof. rimane impassibile )
SPANO’
Finalmente rivedo il mio carissimo amico Andrea Artale, il mio compagno d’infanzia preferito. Bene…bene…Vedo che hai visite illustri…( ironicamente ) Il famoso sensale Restivo’ famusu comu i voi di fera! Bravo!
DON ANDREA
( capendo la delicatezza del momento ) Alfiu, assettiti, ti prego! Santuzza…( distratta dagli sguardi penetranti del cavaliere Spanò…) Santuzza, porticci o cavalieri Spanò qualcosa di forte…immagino, vero Alfio?
SPANO’
Si capisce!
SANTUZZA
( sgraziata ) Avimu Grappa Tre Stelle, Cognacchi ca nun sacciu di quali marca, Stocchiti 84, Fuocu di Russia, Latti di Soggira, Rosoliu e…cazzusi….
SPANO’
Fuocu di Russia, doppiu, signorina! ( allusivo ) Signorina, non è vero?
SANTUZZA
( scontrosa ) Nun sugnu spusata, finu a st’ura! ( guardando il prof. con intenzione )
SPANO’
Non avete risposto alla mia domanda!
SANTUZZA
Cchi è n’interrogatoriu?
DON ANDREA
Santuzza basta! Porta chiddu ca a purtari, vai!! ( sbuffando, Santuzza via a sinistra ) Alfiu, ti prego di scusalla, ha ncarattiri ca sulu iu ci pozzu cummattiri!
SPANO’
Lo vedo…lo vedo! Impertinente! Ma comu si chiama, di cuè figghia e di unni veni? Hai in casa una rivoluzionaria!!
DON ANDREA
( minimizzando ) Ma lassa stari,Alfiu, ti prego di perdonarla. ( a don Nino ) Bè, Ninu, ti ringraziu ppò formaggi, ppì tò figghiu nnì parramu n’autru iornu. ( don Nino fa per alzarsi e si appresta a salutare romanamente il cav. ma questi lo costringe a sedersi nuovamente )
SPANO’
Seduto, ca t’haiu a parrari puru a tia. ( il cavaliere si alza e passeggia con calma ) Andrea, ti ricordi ca quannu erumu picciotti ti sfotteva pirchì purtavutu l’occhiali, comu ti diceva?
DON ANDREA
( non capendo dove voglia arrivare il cav.) Certu ca m’ù ricordu!
SPANO’
Mi pari ca ti diceva accussì “ Andrea…Andrea Artali Quattru occhi e dui fanali Andrea…Andrea Artali Nasci omu mori armali “ Diceva così, mi pare, non è vero Andrea? ( il pros. Annuisce, smarrito ) E tu cchi mi rispunnevi?
DON ANDREA
( titubante e imbarazzato ) Veramente nun m’ù ricordu bonu, Alfiu!
SPANO’
Dai…dai ca t’ù ricordi, sforziti!
DON ANDREA
( c.s.) Forsi..forsi faceva accussì “ E ca chiovi e ca chiovi Alfiu Spanò nun si la trovi Iddu a cerca ntè mutanni Acqua caura e focu ranni “
( durante questa strofa, il prof. è preoccupato così come don Nino, nel viso del Cav. traspare un filo di rabbia malcelata )
SPANO’
Bravo, te la ricordi bene. Ti volevi vendicare, mi dicevi che ce l’avevo troppo piccolo! Avevi ragione. ( cambiando tono e divenendo più aggressivo ) Ma lo sai perché? ( all’orecchio del prof. con grinta ) Pirchì in compensu haiu dui cosi di stà manera!! ( tipico gesto ) Tu nun mi pigghi ppì fissa, no no! Iu ti fici sapiri tramiti questo fetente e spia ( indicando don Nino) che mi serviva la tua casa per un …per un progetto che il nostro amato Duce…( saluto romano assieme a Nino ) tiene in modo particolare! Ti feci sapere poi, che te l’avrei pagata il doppio del suo valore e che avresti avuto tempo per pensarci…Sono passati sette mesi, Andrea, a che gioco giochiamo?
DON ANDREA
E infatti, Nino me ne ha parlato ampiamente….
SPANO’
Ma te lo disse questo miserabile e tintu sensali, che ci tenevo troppo e che già ne avevo parlato ai superiori, ah?
DON NINO
Col vostro permesso, cavalieri, cci giuru ca ci dissi o prufissuri unu di tuttu!!
SPANO’
E ce lo dicesti che ci dovevamo fare la Casa Popolare dell’Amore per ordine del nostro amato Duce? ( saluto romano c.s.)
DON NINO
Sicuro che ce lo dissi! ( entra Santuzza con un vassoio in mano con sopra due bicchieri e la bottiglia del Fuoco di Russia, dimenticando però la gazzosa per don Nino, quindi versa nei due bicchieri il liquore, don Nino essendo astemio è alquanto preoccupato )
SPANO’
( brindando ) Alla Patria e al nostro amato Duce!! ( don Nino esita…) E tu non bevi?
DON NINO
Certu…certu…( perde tempo e poi fa finta di bere, al contrario del cav. che lo trangugia d’un fiato)
DON ANDREA
( facendosi coraggio ) Santuzza, portimi nu bicchieri puru ppì mia e lassa a buttighia.
SANTUZZA
( gurdandolo incuriosita ) Ma cchi siti pazzu? Quannu mai vui…
DON ANDREA
( autoritario ) Fai chidu ca ti dissi di fari e pipa . Marciamu!!
SPANO’
Bravu, accussì si trattunu i criati! Polso…ci vuole polso! ( Santuzza via a sinistra )
DON NINO
( approfittando dell’occasione ) Prufissuri, se pirmittiti v’ì dugnu u miu, è senza tuccatu!
DON ANDREA
( prendendolo ) Grazzi. ( lo beve d’un fiato, Santuzza che aveva assistito alla scena, col bicchiere in mano, rimane allibita così come pure gli altri due ) Ahhhhh! Ci vuleva! ( a Santuzza) Cchi hai di talari? Marciamu ddà banna!! ( Santuzza, indispettita, va via e don Nino approfittando della disattenzione del cav. Spanò, le va dietro) Forsi hai ragioni, Alfiu! Bisogna trattarla come merita il suo rango!
SPANO’
Esatto! Sei troppo democratico e a democrazia è tempu persu! I maneri forti ci vonnu, chissi sì ca nsignunu u Credu o Diavulu!
DON ANDREA
( è sua intenzione fare ubriacare il cav. per renderlo più malleabile ) Alfiu, vivimi. ( riempie i due bicchieri )
SPANO’
Al Duce!!
DON ANDREA
( sottovoce ) Al Du…( incomincia ad essere un po’ su di giri..)
SPANO’
Andrea, parramu chiaru, iu nun ti vogghiu fari del mali e anche se non siamo della stessa fede politica, io ti rispetto. La vecchia amicizia non muore mai. Io sono capace di capire, di aspettare…ho pazienza, tanta pazienza! Ma…nella mia delicatissima posizione, non posso passare per stupido, per incapace…tu mi capisci!
DON ANDREA
( che è come se non lo avesse ascoltato ) Alfiu, ti ricordi quannu ngnornu, il primo di maggio del 1914, ni nnì emmu a mari. Tò matri, mischina, ni fici i rancini, t’ù ricordi? Appoi mi dissi “ Andrea, u ricordu a tia ca sì cchiù saggiu di Alfiu! Stati attenti, carusi, ca u mari è tradituri e boni nutizi nun nni duna!!”
SPANO’
( commosso ) Mi ricordu ca ni detti na tuvagghia ppò mari nova nova…c’era stampata na navi ca si chiamava…Nun m’ù ricordu…maledizioni…
DON ANDREA
Si chiamava “ Principe di Savoia “.
SPANO’
Si…si..bravu, Principi di Savoia. Cchi testa ca hai! E poi mi dissi “ Tistazza dura, nun nn’a perdiri ca ricordu di tò patri è!!” Mi detti nvasuni e partemmu! ( pausa ) Eravamo giovani, bei tempi. Cchi fimmina, mè matri! Nun ci nnè cchiù di chissi, Andrea!!
DON ANDREA
( riempie i due bicchieri ) Vivi, Alfiu. Alla nostra saluti!
SPANO’
E del nostro Duce, nun t’ù scurdari.
DON ANDREA
Si…si..e per il nostro Duc…( bevono, poi continua il racconto ) Appoi, mentri ca ni facevumu u bagnu, persimu di vista a Pietru U Turcu. Allura tu, in un lampu, comu na crapa, acchianasti supra nu scogghiu ppì vidiri megghiu…e…
SPANO’
…e u vitti…e comu se u vitti o poviru i Pietru. Era a tri metri di mia, nfunnu o mari. Mi tuffai e u cchiappai ppè capiddi e ppo culu e u tirai fora i l’acqua. Pareva mortu di cent’anni, mischinu!
DON ANDREA
E mentri ca nuatri erumu tutti scantati morti, tu ti facisti curaggiu e ci facisti a respirazioni bocca a bocca, appoì ci dasti dui pugna nto pettu ca ccì tunò comu na campana e pianu pianu ncuminciò a respirari. Lo hai salvato, Alfio! ( Spanò riempie i due bicchieri e poi beve il suo c.s.) Allura nun ci ddummannasti di quali partitu era!!
SPANO’
Ma cosa dici?
DON ANDREA
( con durezza, spezzando quel clima amichevole che si era creato ) Oggi, Alfiu, l’avresti salvato, sapendo che era socialista? Rispondimi!
SPANO’
Ma cchi vai dicennu? Cchi c’entra stu discursu?
DON ANDREA
C’entra…c’entra, e comu se c’entra! Come ti sei permesso di pensare, solo minimamente che la casa di mè patri, di mè matri, onorata e rispettata, avrebbe potuto essere un luogo di bordello? In base a quali principi? In virtù di quale diritto? Pirchì nun ci duni a tua? Potresti fare unica cosa, casa e putìa! ( pausa ) Ma cchì razza di genti siti?
SPANO’
Avrei dovuto immaginarlo che non sei migliore degli altri.
DON ANDREA
E cu sunnu l’autri? Chiddi ca nun a pensunu comu a tia ? Le persone libere di pensare quello che vogliono?
SPANO’
Ma cchi nnì sai di politica? Cchi parri a fari?
DON ANDREA
Haiu saputu tutti i supirchiarii a povera genti, l’ogghiu di ricinu a ciumi ca ci aviti fattu viviri! Chista nun nn’è politica, chiesta è vergogna! Teniri ncatinatu mpopulu col terrore, le minacce…
SPANO’
A mia mi vonnu beni tutti!
DON ANDREA
Ma nun diri fissarii! Di tia hannu paura, si scantunu. Nun ti vonnu beni! Nun putiti canciari a testa d’a genti ccù l’ogghiu di ricinu, ci vonnu i fatti.
SPANO’
I fatti ci sunnu, ma ci voli puru l’ogghiu di ricinu. E’ il prezzo che bisogna pagare per uno Stato migliore. La Patria ha bisogno di ideali e ccà simu arrivati o puntu ca bruciunu a bannera, vergogna
DON ANDREA
A Patria…’a Patria …Quali Patria? Ma se mancu ti facisti u surdatu! E poi ssà benda nivara, i medagli ca hai appisi…Quanto sei ridicolo!!
SPANO’
Ho perso l’occhio nel ‘22, durante la marcia su Roma!!
DON ANDREA
( ironico ) Sì, a marcia funebri! Nca quali marcia, fù tò patri ccù na ugghia, mentri cusìa nvistitu. Tuttu sacciu, Alfiu! Sei un povero diavolo che ha bisogno di sentirsi qualcuno. Mi fai pena!! ( il cav. è distruttu dalla mortificazione del prof. e dalla paura che il professore possa raccontare in giro la verità )
SPANO’
Ma…
DON ANDREA
Senza ma…E’ accussì e basta! Ma nun ti preoccupari non è mia intenzione fari pubblicità, a condizioni…
SPANO’
( intravedendo la speranza di potersela cavare ) Parra…!
DON ANDREA
Mi devi lassari in pace. Ognuno col suo destino. Iu vogghiu aviri a libertà di pinsari ccà mè testa, di parrari, di fari chiddu ca vogghiu…Cosi ca tu nun poi fari pirchì sì schiavu del tuo Duce…(saluto romano di Spanò )…dei tuoi assurdi e ridicoli principi.
SPANO’
( si alza lentamente, è malfermo sulle gambe e beve l’ultimo bicchiere di liquore, poi con voce bassa e sottomessa…) Allura… dici… di fari accussì ? ( quasi barcolla ) Bè…mi pari na cosa …ca ca…si po’ fari…per il bene della Patria e del…nostro Duuuci! ( saluto romano e stramazza sul divano, poi don Andrea chiama…)
DON ANDREA
Santuzza…Ninu…curriti, prestu! ( entrano dalla sinistra, preoccupati )
DON NINO
Cci ffa u mmazzastuvu?
DON ANDREA
Ma nun diri fissarii, Ninu? E’ mbriacu comu na signa, a bestia. Dimmi, cchiuttostu, comu facimu a purtallu a casa senza ca nuddu si nn’accorgi?
DON NINO
Prufissuri, nun c’è pobblema. Ddà sutta haiu u motocarru…a iddu u mintu nta cabina e a Niluzzu ntò cassuni…( suonano, Santuzza va ad aprire ) Ccà c’è l’armali! ( entra Santuzza avendo cura di stare a debita distanza da Niluzzu che si toglie la coppola e bacia la mano al prof. col solito fastidio di quest’ultimo ) Niluzzu…Niluzzu…(distratto da Santuzza) Bestia, a mia a sentiri, u capisti? Dammi na manu. ( prendono sotto le ascelle il cav. Spanò e lo trascinano per la comune, poi…)
DON ANDREA
Ninu, ti ringraziu!! Vidi ca da oggi u cavalieri sarà cchiù comprensivu e caritatevoli. Ah, n’autra cosa. Ci dici a Ngnaziu Parrineddu ca mi nnì pintì e mi tornu a mè casa. Me lo ringrazi assai assai assai.
DON NINO
E ccò fattu ca vostra soru vi sta davanti, a du’ passi? ( il prof. beve l’ultimo bicchiere di liquore, poi…)
DON ANDREA
Ci muru tutti i finestri ca dununu nti idda! Accussì nun nn’a vidu!
DON NINO
Sempri e vostri cumanni, prufissuri. S’abbenedica! Signorina, a Niluzzu u scusassi, chistu è!! Amuninni!! ( escono dalla comune a destra e il prof. ,esausto, si accascia sul divano, è abbastanza alticcio…)
SANTUZZA
( dolcemente ) Allura, prufissuri, vi turnati a casa vostra? Pozzu veniri ccù vui?
DON ANDREA
( senza scomporsi ) U postu c’è! ( dalla comune entra Aitina col bimbo in braccio e la segue Cornelio, trasformato al massimo, veste un abito di colore chiaro, ha i capelli impomatati, la riga nel centro, con i soliti occhiali dalle lenti spesse )
AITINA
Prufissuri, scusatini se disturbami!
DON ANDREA
( che fa una certa fatica ) Avanti…avanti…Aitina. Cu è chissà ca è ccù tia?
AITINA
Corneliu, prufissuri! Abbiamo seguito il vostro consiglio. Comu ci pari?
DON ANDREA
( guardandolo attentamente ) Haiu troppu liquori nta testa, ma a occhiu e cruci mi pari ca po’ gghiri. Bravo Cornelio!! ( gli da il solito pizzicotto malsopportato sulla guancia; si accascia nuovamente sul divano )
CORNELIO
Professore, da oggi mi chiamo Elio! Vi piaci? Comu dicistuvu vui.
DON ANDREA
Ci livasti i corna, beni. Accussì ss’autra farsa si finiu. ( pausa ) Ah, Aitina, t’avia a diri na cosa: i fimmini finu a quannu ponnu aviri figghi?
AITINA
Mè matri mi fici c’aveva 40/anni, pisava cinqu chila!
DON ANDREA
Santuzza, quant’anni hai?
SANTUZZA
( sgraziata ) Cchi v’interessa?
DON ANDREA
Voli diri ca m’interessa.
SANTUZZA
Trentacinqu dumani!!
DON ANDREA
( compiaciuto ) Ah! Se cci ncuminciamu prestu…a trentasei anni u picciriddu avrà n’annu. Bellu fussi!
SANTUZZA
Ma prima duviti aviri u curaggiu di spusarimi!!
DON ANDREA
Quannu sarà!
SANTUZZA
( risoluta ) E iu aspettu! ( a braccia conserte ) Avi chinnici anni c’aspettu!
DON ANDREA
E tu aspetta…aspetta…Aspetta e spera!!! ( si alza, accende il sigaro, aspira una grossa boccata ed in mezzo ad una nuvola di fumo e sulle note della solita musichetta, allarga le braccia per accogliere, finalmente, Santuzza in un affettuoso e lungo abbraccio; lentamente cala la tela)
F I N E